open-index/open-wikipedia-markdown huggingface dataset:
150

**150**係149與151之間嘅自然數。

## 數學領域
*合數：佢嘅因數有：1、2、3、5、6、10、15、25、30、50、75、150、佢嘅真因數加埋係222>150，所以係豐數。 
*係八個連續質數加埋（7 + 11 + 13 + 17 + 19 + 23 + 29 + 31）。 
*係Mertens函數（Mertens function）=0嘅一個解。 
*係前22個整數嘅歐拉商數加埋。 
*係十進位嘅哈沙德數，數字可以俾各位數字嘅加埋整除。 
*正十二邊形嘅內角係150度。 
*1502 + 1 = 22501 係有n2 + 1 形式嘅質數。 
*係半完全數，150 = 25 + 50 + 75。

## 用途
;錢 
香港百五蚊紙喺香港係由渣打銀行發行嘅紀念版銀紙。
香港互聯網註冊管理

**香港互聯網註冊管理有限公司**（HKIRC）響2001年12月成立，2002年4月22號正式投入運作，由嗰陣時起香港域名註冊有限公司做咗佢嘅附屬機構。佢係一個非牟利及非法定組織，係香港特別行政區政府指定，專責執行香港頂級功能變數名稱（即係 .hk 同 .香港）嘅行政同埋編配工作。佢嘅董事局成員由使用者界別、服務提供者界別同政府嘅委任代表所組成。而所有 .hk 嘅域名持有人可以登記成為HKIRC會員，響董事局選舉度提名同投票。HKIRC透過佢嘅註冊服務機構提供所有'.com.hk'、'.org.hk'、'.gov.hk'、'.edu.hk'、'.net.hk'、'.idv.hk'、'.公司.香港'、'.組織.香港'、'.政府.香港'、'.教育.香港'、'.網絡.香港'、'.個人.香港'、'.hk' 同'.香港'嘅域名註冊服務。

## 出面網頁
*香港互聯網註冊管理有限公司
香港域名註冊

**香港域名註冊有限公司**（HKDNR）響2001年2月成立，係香港互聯網註冊管理有限公司（HKIRC）全資擁有嘅附屬公司，專責 .hk 同 .香港 嘅註冊同管理工作。HKDNR係其中一間受HKIRC委任嘅域名註冊服務機構。

## 出面網頁
*香港域名註冊有限公司
詞尾

喺語言學裏面，**後綴**，又叫做**詞尾**，係一種後置喺其他詞素後面嘅詞綴。

以英文做例子：*establish*（動詞）+ *-ment*（**後綴**）→ *establishment*（名詞）：後綴 *-ment* 嘅使用，令原本嘅動詞詞素轉做名詞，係語言嘅衍生，係後綴嘅一種用途。

但係相對於語言嘅衍生，喺其他歐洲語言，後綴亦成日用嚟做曲折變化，例如喺威爾斯語，動詞詞幹加咗後綴 -a 或 -wch 之後，就可以轉做命令式。

## 漢語後綴
下面列出一啲漢語普遍都有嘅後綴：
(":"後面嘅係解釋)

* -然：樣。
** 赫然
** 盎然
** 龐然

* -子
** 筷子
** 拍子

* -性：性質。
** 攻擊性
** 爆炸性
** 揮發性

* -化：改變；轉變嘅性質或者狀態。成日喺外語翻譯詞見到，就好似英文後綴-ize。
** 優化：改善
** 激化：刺激，產生勁大變化
** 數位化：將類比訊號轉做數位信號

* -荒：現象、時候。
** 洪荒：太古時代
** 饑荒：作物冇收成
** 水荒：冇水用

### 粵語後綴

## 睇埋
*構詞
*句尾助詞
海豚館

**海豚館**（海豚水族館）係專門養海豚嘅海獸館、水族館。海豚通常畀人困住響一個大水池裏面。飼養鯨豚類嘅風氣大約喺1860年代開始出現，而第一個正式用作商業嘅海豚館喺1938年開業。直到1970年代，關注動物權益風氣一度收緊對海豚水族館嘅經營，但並無影響歐洲、日本同北美洲嘅擴張。

海豚水族館主要養樽鼻海豚。

## 史

The water in the pools has to be constantly filtered to keep it clean for the dolphins and the spectators, and the temperature and composition of the water has to be controlled to  match the conditions dolphins experience in the wild. In the absence of a common international regulation, guidelines regarding the minimum size of the pools vary between countries. To give an indication of pool sizes, the *European Association for Aquatic Mammals* recommends that a pool for five dolphins should have a surface area of  plus an additional  for every additional animal, have a depth of  for at least the minimum surface area and have a water volume of at least  with an additional  for every additional animal. If two of these three conditions are met and the third is not more than 10% below standard, the EAAM considers the pool size to be acceptable.

## 睇埋
*香港海洋公園
*動物園
*水族館
*海獸館
*海洋哺乳動物

## 註

## 睇多啲

## 拎
*Alliance of Marine Mammal Parks and Aquariums
2010/11年度香港足總盃

**2010/11年度[[香港足總盃]]**係第39屆，喺2011年2月27號開始踢初賽。參賽球隊有十隊，全部都係嚟自2010/11年度香港甲組足球聯賽。

上屆四強天水圍飛馬、公民、新界地產和富大埔同四海流浪係今屆比賽嘅種子球隊。

## 初賽
.af

**.af**係阿富汗嘅國家同地區頂級域（ccTLD）。

## 出面網頁
* IANA .af whois information
* AFGNIC official site
.ag

**.ag**係安提瓜巴布達嘅國家同地區頂級域（ccTLD）。

## 出面網頁
* IANA .ag whois information
.zw

**.zw**係津巴布韋嘅國家同地區頂級域（ccTLD）。而家「.co.zw」嘅域名全部由津巴布韋網絡營辦商協會負責。

## 出面網頁
* IANA .zw whois information
國家同地區頂級域

**國家同地區頂級域**（**ccTLD**）係提供畀國家同地區用嘅頂級域，制訂同分配嘅標準係 RFC 1591。狹義上呢類嘅頂級域都係由兩個英文字母組成，因為佢嘅基礎係 ISO 3166-1，但係亦都有少部份唔跟 ISO 3166 嘅例外情況，例如英國沿用咗互聯網未完全成形之前英國嘅國家網路 JANET 嘅 uk.。

喺2009年10月，互聯網號碼分配局（IANA）開始接受國際化國家同地區頂級域（IDN ccTLD）嘅申請，令到域名可以用其他語言嘅文字顯示喺使用者瀏覽器嘅網址列度。

## 非拉丁域名
*الجزائر. – 
*امارات. – 
*عمان. – 
*مصر. – 
*.澳门 – 
*.澳門 – 
*پاکستان. – 
*فلسطين. – 
*.бел – 
*.бг – 
*.мкд – 
*.한국 – 
*.рф – 
*.გე – 
*.қаз – 
*قطر. – 
*.ລາວ – 
*مليسيا. – 
*.мон – 
*.বাংলা – 
*المغرب. – 
*.ею – 
*.ευ – 
*.срб – 
*السعودية. – 
*.ලංකා – 
*.இலங்கை – 
*سودان. – 
*.ไทย – 
*.台灣 – 
*.台湾 – 
*تونس. – 
*.укр – 
*.ελ – 
*.香港 – 
*.சிங்கப்பூர் – 
*.新加坡 – 
*سوريا. – 
*.հայ – 
*اليمن. – 
*ایران. – 
*بھارت. – 
*.ভাৰত – 
*.ভারত – 
*.भारत – 
*.భారత్ – 
*.ભારત – 
*.ਭਾਰਤ – 
*.ଭାରତ – 
*.இந்தியா – 
*الاردن. – 
*.中国 – 
*.中國 – 

## 睇埋
* 通用頂級域
* 國際化國家及地區頂級域

## 參考
屯門足球隊

**屯門足球隊**係香港屯門體育會旗下嘅足球隊，喺1964年成立。隊波攞到2009/10年度香港乙組足球聯賽亞軍，首次攞到升上香港甲組足球聯賽嘅資格，係繼大埔足球會同埋沙田足球隊之後，歷來第三支由香港丙組（地區）足球聯賽升到上甲組嘅地區聯賽球隊。

## 2013年假波醜聞
2013年12月22號喺屯門鄧肇堅運動場舉行嘅香港甲組足球聯賽賽事，屯門主場對橫濱FC香港，賽至補時3分鐘，横濱FC香港開出角球，屯門球員李明喺無人壓逼下，衝入小禁區跳起頭槌輕鬆頂入自己龍門，屯門最終因為呢個烏龍波以1-2輸咗。

賽後，屯門球員羅嘉樂喺社交網站貼咗好多張一千緡紙，重寫低「萬惡錢為首」；另一球員黎耀昌就喺社交網絡上話「痴線！無話可説。越諗越嘈。」守門員陸平中亦寫道「Shame羞恥！」。第二日，香港足球總會發表聲明，成立專責小組調查呢單事幹，屯門亦決定即時炒李明魷魚。

12月27號，領隊李潤華同埋署理教練甄力健話因為同贊助商嘅理念達唔到一致，加上李明事件令渠哋對香港球壇睇法有改變，雙雙向球會辭職，由足球部主任盧光中復出出任教練。而屯門體育會為免情況惡化，影響球隊聲譽，亦終止咗同球隊嘅管理公司合作，即時收回間公司管理屯門甲組隊嘅管理權，取消晒所有屯門甲組同埋預備組嘅職球員喺香港足球總會嘅註冊，保留向管理公司追究有關損失嘅權利。

## 球員
### 而家嘅陣容
喺2011年2月27號更新。

（暫借港菁）

（暫借港菁）

（暫借港菁）

（暫借港菁）

## 參考資料

## 出面網頁
* 屯門體育會網站
香港23歲以下足球代表隊

**香港23歲以下足球代表隊**，又叫**香港奧運足球代表隊**，係而家代表香港參加奧運、亞運等足球項目嘅足球代表隊，由香港足球總會打理。

佢哋曾經喺2009年東亞運動會嘅足球比賽攞過金牌。
港灣道

**港灣道**係香港灣仔區一條馬路，嚮香港島灣仔北邊。西面連接分域碼頭街同分域街交匯處，中段同菲林明道東同杜老誌道垂直交接，同會議道、告士打道大致平行。

港灣道係每年農曆新年舉行香港新春花車巡遊嘅路線之一。

## 沿路地標
*香港會議展覽中心
*港灣道花園
*香港藝術中心
*香港君悅酒店
*萬麗海景酒店
*瑞安中心
*灣仔政府大樓
*中環廣場
*華潤大廈
*新鴻基中心
*港灣道體育館
*灣仔訓練池

## 出面網頁
*港灣道位置圖
士丹頓街

**士丹頓街**（）係香港島中環蘇豪區主要馬路之一。遊客由德輔道中、荷李活道搭中環至半山自動扶梯系統行路都可以嚟。

士丹頓街個名源自英國下議院議員士丹頓，佢係一個識中文，以前幫廣東東印度公司打工嘅中國通。

## 相

File:HK SOHO 60310 15.jpg|士丹頓街酒吧
File:HK_SamSapKanGhostFestivalAssoication.JPG|中區卅間街坊盂蘭會


## 附近
* 必列者士街
* 荷李活道警察宿舍
* 奧卑利街
* 卑利街
* 城皇街
* 永利街
* 尚賢居
* 聚賢居
* 鴨巴甸街

## 睇埋
* 中西區 (香港)
* 永善庵 

## 出面網頁

* 士丹頓街地圖
* 央視國際：士丹頓街特色
* 口述歷史檔案：咕喱館打醮
聚賢居

**聚賢居**（）係香港島上環荷李活道108號一個貴價住宅樓盤，基層設有地鋪。聚賢居係嚮中環邊嘅上環荷李活道地段，東邊近荷李活道警察宿舍、西面近上環文武廟、北面見荷李活華庭、南面近必列者士街雍翠台同埋永利街。 

聚賢居總共兩棟高樓，高37層，近400伙，2007年1月入伙，有住客會所、泳池、健身室咁。佢賣樓時話近中環銀行區、蘭桂坊同中環蘇豪區，近梯旁交通方便、環境時尚咁。 

聚賢居嚮2006年以樓花開售，雖然呎價貴，結果貨尾就係頂樓個幾個複式單位，發展商恒基兆業話，留番嚟收租唔賣。其實等緊買家出到價就賣，預約重可以睇樓。

## 英文名稱
聚賢居英文名正確寫法係「CentreStage」，冇吉位嚮個字中間，而「C」同「S」字母係大寫。呢個名借咗澳洲一座同名藝術建築物http://www.centrestagedesigncomp.dca.wa.gov.au/exhibition/改成。代表有品味作品。又英文名「Centre Stage」，係一套溫馨勵志外文片，中文名叫《舞國英雄譜》 Stage。嚮地產公司物業網上，寫Centre Stage分開嚟寫係可以方便外行人搵料http://www.midland.com.hk/agency/chi/residential/developer_project/centrestage/。

## 睇埋
*匯賢居
*亮賢居
*嘉賢居
*尚賢居

## 出面網頁
*聚賢居網頁
*中上環聚賢居地圖
*聚賢居物業資料
中環至半山自動扶手電梯

**中環至半山自動扶手電梯**（）係上落香港中環至半山區嘅一條行人交通系統。

電梯系統嚮港英時代起好，1993年10月15號啟用，每年電費約50萬港紙。

## 途經街道
由山下到半山，沿線街道依次：
#德輔道中
#皇后大道中
#士丹利街
#威靈頓街
#結志街
#擺花街
#荷李活道
#士丹頓街
#伊利近街
#堅道
#太子台
#摩羅廟街
#摩羅廟交加街
#羅便臣道
#干德道

## 交通
*中區行人天橋系統
*港鐵中環站或香港站
*電車（恒生銀行總行站）
*巴士
*小巴

## 註


## 睇埋
*行人天橋
皇上無話兒

《**皇上無話兒**》（，直譯「國王嘅演講」），喺中國大陸叫《**國王的演講**》，係2010年英國片。2011年2月得到以下電影獎：
* 男主角哥連費夫得第68屆金球獎最佳劇情片男主角。
* 第83屆奧斯卡金像獎12項提名，最終得到最佳影片、最佳原創劇本、最佳導演最佳男主角四個獎‎。

## 劇情
劇情講英女王伊利沙伯二世阿爸佐治六世自細講嘢漏口，為咗演講時見得人，所以搵語言治療師醫佢。

佐治六世訓練之後，發表咗一個有名嘅聖誕演說，鼓舞二戰英軍，攞返個彩。
橫頭磡邨

**橫頭磡邨**（）係香港一條公共屋邨，喺九龍黃大仙橫頭磡近龍翔道，開頭廿六座喺1962年起好，由1979年到1990年之間重建，十八座新樓由1982年至1994年間落成，而家由佳富物業服務有限公司管理。裏面尐樓全部都係宏字頭，好似宏照樓咁。

橫頭磡邨側邊有三個居屋，富強苑（共六座樓）、嘉強苑（兩座）同德強苑（兩座）分別喺 1991年、1998年同2001年起好。佢哋都係由舊橫頭磡邨重建而成。

## 參攷
*香港討論區 Uwants.com - 橫頭磡舊相
*香港房屋委員會及房屋署 - 橫頭磡邨
.ai

**.ai**係英國海外領地安圭拉嘅國家同地區頂級域（ccTLD）。

## 出面網頁
* IANA .ai whois information
* .ai NIC page
2011年亞洲足協盃小組賽

**2011年亞洲足協盃**係第八屆嘅比賽。32隊球隊分別分成20支西亞球隊同12支東亞球隊，分別喺A組至E組同F組至H組。

## 小組賽
### A組

### B組

### F組




### G組
### H組
乂安藍江

**乂安藍江**（越南文：），又有音譯叫做**宋蘭義安**，係越南乂安省榮市嘅球隊，係越南聯賽嘅球隊之一。

## 榮譽
* 越南盃：2次
** 2002年、2010年

* 越南超級盃：3次
** 2000年、2001年、2002年

## 亞洲球會級比賽成績
* **[[亞洲冠軍球會盃]]：2次**
::2000/01：初賽
::2001/02：初賽退出

* **[[亞洲足協盃]]：1次**
::2011年：16強

## 出面網頁
* 乂安藍江官網

類:越南足球會
示威者

**示威者**係參加示威嘅人，包括發起人、糾察、加入示威活動嘅人、唔包括旁觀嘅人。

示威者或者會絕食，叫口號、遊行、舉標語、靜坐、街頭表演、收捐款、上訪、口角咁。
暴力示威者或者會沖擊政府建築物、銀行、百貨公司、電視台、燒車、打交咁。
2011年亞洲足協盃

**2011年亞洲足協盃**係第八屆嘅比賽。

## 小組賽

### A組

### B組
### C組
### D組
### E組
### F組

### G組
### H組
Hævnen

**Hævnen**（英文名：**In A Better World**）係套2010年嘅丹麥劇情片，導演 Susanne Bier，Anders Thomas Jensen 寫劇本，Mikael Persbrandt，Trine  Dyrholm 同 Ulrich Thomsen 主演。

Hævnen 係丹麥話報仇咁解，喺肯雅同丹麥嘅 Langeland 南面拍嘅。呢套戲得喺 2011年金球獎同奧斯卡金像獎最佳外語片。

類:奧斯卡金像獎最佳國際電影
黃俊傑

**黃俊傑**可能係：
* 黃俊傑 (中國)：中國籍足球球證，上海人，1997年年尾攞埋個國際足球球證牌。畀人話係「黑哨」，2012年2月判咗7年監；
* 黃俊傑 (台灣)：台灣棒球員，因為「職棒簽賭案」家下畀台灣終身停賽；
* 黃俊傑 (香港)：香港青年新政成員，典型八十後，2011年3月1號襲擊香港特首曾蔭權，畀差人用「普通襲擊罪」拉咗，後嚟畀人改控「擾亂公眾秩序」罪，最後罪名唔成立。
夏志明

**夏志明**（）係香港前足球員，最後效力冠忠南區。2022年7月，夏志明約滿南區，同喺南島中學返學時識嘅女朋友唐嘉俐（Alison Thomas）移居英國倫敦。

## 攷

## 出面網頁

類:香港流浪球員
類:南區足球會球員
類:亞歐混血
比圖

**比圖**（**Beto**，全名**Fronza Roberto**，）係巴西一足球員，司職中場，2007年去到香港踢華家堡，之後轉過去唔同嘅香港球會，包括四海流浪、天水圍飛馬同東方沙龍，家下效力香港超級聯賽球隊冠忠南區。

## 出面網頁
* 

類:飛馬球員

類:南區足球會球員
深澤仁博

**深澤仁博**係日本足球員，2011年年頭去晨曦試腳，之後同四海流浪簽約入隊，著11號波衫。

## 出面網頁
* 
*
陳肇麒

**陳肇麒**（，）係香港傳奇足球員，踢前鋒，宜家係AC米蘭足球學院(香港)技術總監。一開始喺丙組地區聯賽踢咗陣大埔，之後輾轉去咗傑志，2008年轉投南華。2009年12月畀南華派去熱刺跟操，冇幾耐就急飛返香港踢東亞運動會男子足球項目嘅決賽，幫香港打贏日本U20，歷史性贏到金牌。2010年第一次當選香港足球先生。2012年，陳肇麒俾南華解約，同年加盟中國足球甲級聯賽球隊廣東日之泉，2013年返返南華。隨住南華足球隊放棄港超聯，陳肇麒轉投香港飛馬，2024年掛靴。

佢有37個國際賽入波，係香港隊神射手。

## 花名
因為喺南華嗰陣着7號波衫，所以陳肇麒有個花名叫「陳7」。亦有人叫佢做「中指麒」，因為佢喺傑志嗰陣，喺其中一場對南華嘅比賽嗰陣向南華球迷舉中指。之後佢在一次訪問話西班牙前鋒大衛韋拿踢法似佢，所以有「陳韋拿」嘅稱號。

## 拎
*
*SouthChinaFC.com 南華足球隊
*HKFA
*FIFA.com - FIFA Player Statistics: CHAN Siu Ki 
*..:: National Football Teams ::.. Player - Siu Ki Chan
大包米 (搞清楚)

**大包米**係唐字，指：

*好大包（重量重）嘅包裝稻米； 
*扯旗 (生理)，俗稱； 
*大包米，香港九龍尖沙咀訊號山嘅俗稱。
鄭志聲

**鄭志聲**（）係中華民國最早嘅樂團指揮家，同埋係填詞人。廣東中山人。

## 攷
*http://www.wh3351.com/rwzs/rwfc/mrdetail.php?ce_id=572 

類:指揮家
類:中國填詞人
類:中山人
萬字夾

**萬字夾**係種夾，用來夾埋幾張紙。個夾通常用鋼綫做，鋼之外，亦可以用料，好似五金，亦有用塑膠做，五金綫可以加。
李海強

**李海強**（）係中國足球員。

## 球員生涯
喺2010年嘅世界足球先生選舉，李海強以香港足球代表隊隊長投咗票畀沙維同恩尼斯達。

## 參考

類:屯門球員
馬特基士文

**馬特·基士文**（**Mateja Kežman**，）係塞爾維亞足球員。踢過香港甲組足球聯賽，而家退咗役。

## 參考

## 拎
* FC BATE: Kezman Mateja
* FIFA Player Statistics: Mateja KEZMAN - FIFA.com
* Kezman: Football has left me complete - FIFA.com
* Mateja Kežman | National Football Teams
歐霸

**歐霸**（，**I**ndustrial **Ve**hicle **Co**rporation嘅縮寫）係意大利快意工業屬下（2010年及之前係快意屬下）一間商用車及引擎製造廠，1975年由快意貨車製造廠（快意嘅貨車部）、Officine Meccaniche、Lancia Veicoli Speciali、Unic同埋Magirus五間公司合併而成，總部設喺意大利北部城市都靈。

## 旗下牌子
*歐霸–商用車
*Iveco DVD–軍車
*Iveco Magirus–救火設備
*Iveco Powertrain–引擎
*Astra–貨車
*Iveco Bus–巴士（1999至2013年叫做Irisbus）
*Altra
*南京依維柯（Naveco，同中國合資）
*Otoyol（冇再用）
*Pegaso-ENASA（冇再用）
*Seddon Atkinson（冇再用）

## 出面網頁

* 歐霸
Renault Trucks

**Renault Trucks**，喺香港有稱為**金威龍**，係法國一間貨車製造廠，總部喺法國第二大城市里昂。

Renault Trucks嘅前身係**Renault Véhicules Industriels**，喺1978年由Saviem公司（1955年由雷諾巴士及貨車生產、Somua同埋Latil合併而成）同埋雷諾喺1975年由米芝蓮收購得嚟嘅Berliet公司合併而成，出貨車同埋巴士。1992年公司改叫**Renault V. I.**。

1999年Renault V. I.嘅巴士生產分拆到雷諾同埋歐霸合資嘅Irisbus。2001年起Renault V. I.成為富豪集團屬下公司，2002年改名Renault Trucks。

## 出面網頁

* Renault Trucks
* 
* 
*
顏囘

**顏囘**，又寫**顏回**，字**子淵**，又叫**顏淵**，魯國人，生喺東周春秋。佢係孔仲尼得意門生，以德行而聞名。

子淵細仲尼卅年，好細個就拜佢爲師。仲尼講過，「自吾有囘，門人益親。」顏囘入門後，門人就更加親近。

子淵虛齡廿九歲，頭髮都白晒，過多三年就死。漢國封佢入廟，同孔子一樣。到大明嘉靖九年，卽一五三〇年，皇帝封做**復聖**，所以後人亦咁叫。

## 出面網頁
謝安琪

**謝安琪**（；；）係香港女歌手同演員，2005年1月5號出道。

謝安琪攞過「2008年度四台聯頒音樂大獎－傳媒大獎（歌手獎）」，成為四大電子傳媒音樂頒獎典禮嘅大贏家，又響2008至2010年度《叱咤樂壇流行榜頒獎典禮》連續三屆攞到「叱咤樂壇女歌手（銀獎）」、響《2008年度叱咤樂壇流行榜頒獎典禮》得到「叱咤樂壇我最喜愛的女歌手」、喺第三十一至三十三屆《十大中文金曲頒獎音樂會》連續三屆獲得「優秀流行歌手大獎」同「十大中文金曲獎」，喺《新城勁爆頒獎禮》2008同2009連續兩屆奪得「新城勁爆女歌手」同埋「新城勁爆我最欣賞女歌手」，重喺《新城勁爆頒獎禮2010》奪得「新城勁爆亞洲歌手大獎」，奠定佢樂壇嘅地位；另外謝安琪憑歌曲《囍帖街》得到《新城勁爆頒獎禮2008》「新城勁爆年度歌曲大獎」同埋「新城勁爆我最欣賞歌曲」、《2008年度叱咤樂壇流行榜頒獎典禮》「叱咤樂壇至尊歌曲大獎」「叱咤樂壇我最喜愛的歌曲大獎」、《2008年度十大勁歌金曲頒獎典禮》「十大勁歌金曲金獎」、《第三十一屆十大中文金曲頒獎音樂會》「全球華人至尊金曲獎」「2008年度四台聯頒音樂大獎－歌曲大獎」七個年度嘅歌曲獎。

2011年，俾人訪問時講到傳媒風氣，形容觀眾係細路，重斷言「如果你自己生咗個細路仔出嚟，佢話好鍾意食屎喎，你係咪畀屎佢食？」。言論一出俾各界批評，謝安琪回應時堅持話被歪曲報導，同佢原意唔一樣。

2012年，搞《謝安琪你們的幸福演唱會2012》。演唱會前，喺高登討論區中有網民出言詆毀謝安琪，詛咒佢演唱會滯銷。之後反而帶起演唱會銷情，謝安琪出席活動時都公開多謝個網民幫佢演唱會造勢宣傳。演唱會舉辦期間傳話謝安琪經理人夏森美同環球唱片不和，環球有意喺演唱會後同謝安琪提前3年解約。環球決定唔派旗下藝人出席謝安琪演唱會，資源亦投放唔多，逼使謝安琪喺尾場有感而發，喊住指控近幾年俾人孤立，重遇上好多風浪，不過點都唔會整得死佢。

2016年同男演員鄭嘉穎合作參演無綫電視劇集《殭》。

謝安琪被傳同老公張繼聰齊齊過檔BMA，同時黃柏高加盟星娛樂後都有意向謝安琪挖角。

謝安琪之後加盟麥浚龍旗下「幻．國文化娛樂」，喺2019年舉辦咗一連四場 kay isn't me. Live 2019 演唱會。

## 派台歌曲成績

* （*）重喺榜上
* （-）未能上榜
* （×）冇派去該台，其中包括由於2009至2013年TVB同包括佢所屬環球唱片及2021年新城同包括佢所屬淺白本部嘅HKRIA版稅紛爭。
* （**(1)**）兩週冠軍
* 包括2020年後嘅冠軍歌
* 2020年起派往ViuTV

## 專輯
### 錄音室專輯
*《Kay One》（2005年）
*《Ksus2》（2006年）
*《The First Day》（2007年）
*《3/8》（2007年）
*《Binary》（2008年）
*《Yelling》（2009年）
*《Slowness》（2009年）
*《第二個家》（2010年）
*《你們的幸福》（2011年）
*《謝－安琪》（2013年）
*《Kontinue》（2014年）
*《The Album Part One》（feat.麥浚龍；2018年）
*《The Album and the Rest of It...》（feat.麥浚龍；2019年）
*《The Album and the End of It》（feat.麥浚龍；2020年）

## 演出
### 電視劇（無綫電視）
*2014年：《老表，你好hea！》飾演 Kay（客串）
*2016年：《殭》飾演 藍夢南

### 電視劇（ViuTV）
*2019年：《娛樂風雲》飾演 謝安琪（第51集）
*2023年：《法與情》飾演 郭恩琪（Angel）

### 電視節目（ViuTV）
*2021年：《AH佛真·惜玩》第12、13集嘉賓
*2021年：《全民造星IV》總決賽評判
*2022年：《粉絲福利署》第32集嘉賓
*2023年：《全民造星V》總決賽評判
*2023年：《戀講嘢》第100集嘉賓
*2023年：《爆谷一周》（第二輯）第16集嘉賓
*2025年：《公司逼我打籃球》第6集嘉賓

### 電影

## 相關事件
謝安琪曾經被指喺2021年大埔比華利山騙案入面，被黎偉業呃咗好多錢，但佢否認。

## 參考

## 出面網頁
巴士專用綫

**巴士專用綫**（），又簡稱**巴士專綫**甚至**巴士綫**（），廣東同廣西叫**公交專用道**或者**公共汽車專用道**，香港叫**巴士專線**，臺灣叫**公車專用道**，係馬路劃出專用綫，專畀巴士行。設專用綫，係等巴士行得快。巴士載好多搭客，有助疏導交通。

巴士專線有全日，亦可以分時段，非專用時段，其他車可以行條綫。
東京街

**東京街**（）係一條喺香港九龍深水埗區嘅街道，東至廣利道，西至通州街同東京街西交界，中間喺交界街包括咗保安道、順寧道、青山道、元州街、福榮街、長沙灣道、荔枝角道同深旺道。

## 名嘅由來
東京街係以越南城市北圻嘅舊名東京來命名，而唔係日本首都東京。
閔損

**閔損**，字**子騫**（讀牽），係東周春秋時魯國人。佢係孔仲尼門生，以孝行同德行聞名，同顏囘齊名。

司馬遷《史記》所載，子騫細仲尼十五歲，但另書有寫細五十年。初入孔門，佢面如菜色，似饑民。
煩橙頭

**煩橙頭**（**Annoying Orange**），係一個響YouTube入面，一個叫「daneboe」嘅作者Dane Boedigheimer響2009年4月開始創作嘅短片系列。一開始響「GagFilms」發表，直至第二年一月，Dane Boedigheimer為系列中嘅主角橙起咗「佢」自己嘅Youtube網頁。嗰年四月，呢個系列成為咗網上最受歡迎嘅短片系列之一。

## 故事
主角係一個有人樣冇鼻哥嘅橙（其實就係Dane Boedigheimer自己）響廚房入面（有時會有外景）煩住晒其他有人樣嘅嘢，同埋同「佢哋」講爛Gag，通常同橙講嘢嘅配角都冇好下場（通常俾刀劈死）。而大多數配角都是來自博客或者網上名人。

## 角色
### 主要角色
*橙（Orange）
*梨（Pear）
*百香果（Passion fruit）
*細蘋果（Little apple）
*棉花糖（Marsh mallow）

### 次要角色
*刀（Knife）
*西柚（Grapefruit）

## 出面網頁
*煩橙頭YouTube官方頁面
*煩橙頭Facebook官方頁面
*煩橙頭Twitter官方頁面
Patrícia Saboya

**Patrícia Saboya（**）係巴西老師同政治人。佢前夫係政治人 Ciro Gomes。 

## 連出去
* 
* 塞阿拉州立法會
口窒窒

**口窒窒**（；），粵文入面又有叫**𪙛𠸉**（）或者**漏口**（），係種語言障礙。一般嘅表現係人講嘢入面，成日同正常講嘢流利嘅人喺頻率同強度嚟對面，成日出現唔係自愿性嘅口窒窒，仲有講嘢唔流俐啲嘢。

## 原因
𪙛𠸉主要係細細個開始，長大之中發展而成。亦可以因為中風、 帕金遜症、社交恐懼症引起。

## 睇埋
*焦慮
## 攷

類:語言障礙疾病
類:心理病
Rachel Ximenes Marques

**Rachel Ximenes Marques**（）係巴西心理學同埋政治人。

## 出面網頁
* 
* 塞阿拉立法會
星式中文

**星式中文**又叫「新加坡式華語」、「」，係一種響星加坡土產嘅歸融話，以標準官話為基礎，混入英文、馬拉話、閩南話而成。星加坡年輕嘅一代，唔少以星式中文做母語。一般而言，教育程度較高嘅星加坡華人，都可以夾雜星式中文同普通話來講。

留意嘅係，華語、華文本來包括中文裏各種漢語族嘅語言，不過因為政治上嘅扭曲（尤其係李光耀故意為之），今日喺星加坡講「華語」、「華文」通常指現代標準官話（普通話）嘅變體。呢個叫法喺語言學上其實係唔正確、被人扭曲過嘅。

星式中文嘅文法其本上依照普通話，但係有時會響句中間轉過去英文台。辭彙方面，除咗普通話嘅詞語之外，亦吸收咗大量英文、馬拉話、閩南話嘅詞語。所以，嚟自大陸、台灣好難聽得明星式中文。

## 新加坡式華語對話例子
以下係星式華語對話嘅例子：

## 新加坡式華語常用英語借詞
以下係星式華語常用嘅英語借詞：

## 新加坡式華語其他語言常用借詞
同星式英文一樣，星式華語亦慣用一啲星式英語常用嘅詞彙。

## 英語專業術語使用
由於英語係新加坡主要嘅教育同工作語言，所以新加坡人會對英語嘅專業術語較爲熟悉，而對華語嘅專業術語較爲陌生。咁導致咗好多新加坡人做嘢嗰陣會將好多英語嘅專業術語摻入華語一齊用。呢種星式華語喺某種程度上會造成新加坡人同台灣人以及中國大陸人喺工作方面出現一啲溝通障礙。

以下列出新加坡同中國人喺工作時使用唔同形式嘅華語。

## 同新加坡式華語相關嘅詞語
有好多同星式華語相關嘅詞語經常出現喺新加坡華語當中，例如「支離破碎的華語」（Broken Chinese）、「半桶水」（Half-bucket）或者「六點半華語」（Half-past six Chinese）。呢啲詞彙都係描寫部分新加坡人華語水平較低。呢啲名詞代表住說以百分之百嚟衡量標準漢語，有啲新加坡人只能夠領會五六成華語。  

其中一個原因係星式華語被廣泛使用，係新加坡人自細就養成呢個習慣。華語程度嘅低落亦可以追究到平日較少使用標準漢語，同埋較少練習聽說讀寫。有時講星式華語嘅人，可能無法有效咁同純華語人士溝通，尤其係高階程度會話。

## 睇埋
*馬式中文

## 參考

類:歸融話
類:星加坡語言
類:中文
星式英文

**星式英文**（Singlish）係響星加坡形成嘅歸融話，以英文為基礎。文法似中國南方話；辭就以英文為主，溝咗啲馬拉話、閩南話、潮州話、粵語、泰米爾話、孟加拉話、旁遮普話嘅詞而成。

星式英語句子入面夾雜咗好多星加坡當地語言詞彙，例如福建話、馬來語、廣東話、華語等。星式英語嘅文法就係以中文文法直接套用英語單字而形成嘅，係一種星加坡獨特嘅方言混合語，接近馬式英文。其中最明顯嘅特點就係系詞經常被忽略。而尾語同感嘆詞就夾雜咗大量漢語方言嘅感嘆詞，例如福建話嘅「咧」、粵語嘅「咩」，華語嘅「嘛」等。

## 星式英文同馬式英文分別
星式英文同馬式英文都有好接近嘅特徵同歷史發展。兩者之間嘅分別都係好細微，有時本地人都好難分清楚。整體嚟講，馬式英文比較多馬來語詞彙，因為馬來西亞馬來人人口佔全國大多數；而星式英語主要受福建話同華語所影響，因為華人佔新加坡大多數人口。

例如「kena」（一個馬來語字，係一個prefix為咗轉一個 action verb 去 passive form）會多啲喺馬式英文出現；而星式英文多數用字詞好似「liao」（福建話指 「already」），「nia」（福建話指「only」）。但係星式英文都成日用前面提及過嘅「kena」。馬式英語只係好少時間用「liao」。呢樣表達咗呢兩種語言之間互相影響，但係對於外國人嚟講會好難分得清楚。

## 睇埋
*馬式英文
車淑梅

**車淑梅**（，）係香港廣播員，香港電台第一台《開心日報》、《舊日的足跡》節目主持人，主持過香港電台第二台早晨節目《晨光第一線》。

## 個人背景
車淑梅原本係蒙古人，幾十年前移民香港。早年喺馬頭圍邨居住，就讀馬頭涌官立小學上午校。佢小學畢業後做過塑膠公仔噴漆工人，以為半工讀鋪路。其後喺伯特利中學（1976年下午校英文部中五）同埋萃華英文書院（已結束辦學）預科畢業。

雖然佢喺香港出世，但佢自細同契媽喺元朗居住，學到滿口客家話，結果反而唔識講廣東話。之後做咗傳媒工作者，經努力加上家姐嘅車森梅幫助，成為語言流利嘅港台首席主持人。1967年透過參加《空中小園地》加入電台兒童節目播音。中學畢業後，車淑梅擁有真正屬於自己嘅節目《車天車地》（星期六播放，一般會同佢個名一齊叫做「車天車地車淑梅」）。另外佢亦喺土瓜灣珠江戲院附近嘅夜校教過書。

一九八零至一九九零年代開始連續多年蟬聯香港大學民意研究計劃《全港電台收聽調查》十大最受歡迎電台節目主持人第一位，因此被一啲人封為香港金牌DJ。1992年被一名電台聽眾提名，成功獲選香港十大傑出青年。2009年接受美國CNN訪問 。車淑梅更加喺2010年《讀者文摘》舉行嘅香港「最受信任的人物」網上調查入面上榜。

車淑梅長年喺香港電台工作，算係香港電台嘅代表人物之一，2023年8月車淑梅亦成為咗香港電台同科技公司合作下第一位AI製作出嚟嘅節目主持，「AI淑梅」同真正嘅車淑梅甚至一齊為有獎問答遊戲「一台二十問」擔任主持 。

### 家庭
佢老公係香港電台電視部助理廣播處長張文新，兩人有1仔1女，大仔2011年有26歲，美國費城賓夕凡尼亞大學嘅經濟學同心理學畢業，返咗香港幾年；細女喺美國麻省理工學院讀環境工程同管理學。家姐車森梅亦係電台主持人兼播音員。

## 事件

### 以「Chow Yun Fuck」稱呼周潤發
喺1999年12月，電影《安娜與國王》首映禮入面，車淑梅因為周潤發唔肯接受佢訪問，以「Chow Yun Fuck」稱呼週潤發，仲要連續兩次，引起全場嘩然。

### 被梁家輝形容係八婆中嘅八婆
1992年，梁家輝應承咗港台節目主持陳海琪做訪問，當時梁家輝主演嘅法國電影《情人》上映，由於內有大膽牀上戲，所以受到唔少人關注，但港台事前無知會梁家輝，就叫咗大批記者到場，令梁不滿而決定臨時甩底，車淑梅之後喺節目暗指梁家輝嘅保母辦事不力，梁家輝就更加扯火，除咗向高層吳錫輝投訴，仲形容車淑梅比八婆更八婆。車淑梅之後回應批評，就話如果件事係真嘅話，梁家輝好無風度，又話自己只係話有啲時候藝人保母聯絡工作做得唔好，並冇指名道姓針對邊個。

### Roadshow失眠產品廣告被網民關注
車淑梅曾經為一個紓緩精神嘅健康產品賣廣告，由於當時廣告喺Roadshow長期播放，加上車淑梅入面嘅表情被有啲人覺得誇張，所以車淑梅呢個廣告不時成為網民討論話題。

### 俄羅斯入侵烏克蘭事件期間不當言論

## 政治立場
車淑梅無公開表達過自己支持邊個政治陣營，但就曾經喺文匯報專欄《淑梅足跡》撰文，為激進親中共派人士高松傑宣傳。另外，喺2021年9月華為副董事長孟晚舟向加拿大政府承認華為喺伊朗業務誤導銀行而獲釋後，車淑梅亦喺社交媒體公開讚揚孟晚舟「不屈不撓、從容有禮」，稱讚佢係堅強不屈嘅中華女兒。

## 個人榮譽
* 香港十大傑出青年（1992年）
* 行政長官社區服務獎狀（2012年）
* 嶺南大學榮譽院士（2018年）
* 榮譽勳章 (香港)（2021年）
* 香港演藝學院榮譽院士（2021年）

## 參考
 

## 出面網頁
* 香港電台網站
* 
* 
*
馬拉話歸融話

**馬拉話歸融話**係以馬拉話為基礎嘅歸融話，數目都唔少。

## [[馬來西亞]]
* 吉打話：響吉打、檳城、霹靂州同玻璃市講；泰國南部嘅沙敦府都有人講。
* 峇峇話：響馬來西亞、星加坡、印尼嘅娘惹人講，溝咗尐爪哇話、閩南話，如今差唔多失傳。

### 沙巴馬來文

**沙巴馬來文**係根據標準馬來文嘅混雜變體，亦係當地嘅貿易語言。城市地區亦有大量講沙巴馬來文作為母語人士，主要係識講第二母語嘅細路。菲律賓南部亦有一啲使用沙巴馬來文人士，特別係喺蘇祿群島作為一種貿易語言。

## [[印尼]]
* Betawi話：響耶加達講（耶加達以前叫），溝咗爪哇話、巽他話、漢話、葡萄牙話、荷蘭話、巴厘話，有270萬人講（1993年計）。
* 萬鴉老話：響萬鴉老講，受到德那第話、荷蘭話、Minahasa話影響，加埋些少西班牙話、葡萄牙話。
* 德那第話：響德那第島、Tidore島、哈馬黑拉島、北馬魯古省、蘇拉群島講。
* 話：響摩鹿加群島中嘅Becan島講，有別於安汶話同德那第話。
* Larantuka話：響Larantuka區講，受葡萄牙話影響。
* 古邦話：響古邦市講，溝咗荷蘭話、葡萄牙話同一尐本土話。
* 安汶話：響安汶島講，溝咗荷蘭話、葡萄牙話同一尐本土話。
* 班達話：響班達群島講，有別於安汶話。

## [[斯里蘭卡]]
* 斯里蘭卡馬拉話：溝咗僧伽羅話、泰米爾文。

## 參考

類:歸融話
葡萄牙話歸融話

**葡萄牙話歸融話**係以葡萄牙話為基礎嘅歸融話，數目都唔少。
葡萄牙話歸融話可以跟嘅分法，按地域同次源語劃分：

## [[非洲]]
### [[畿內亞]]
* Kabuverdianu：響維德角講，簡稱「」。
* Kriol：響畿內亞比紹講。
* 話：響塞內加爾Casamança地區講。

### [[畿內亞灣]]
* 聖多美島
** Forro：響聖多美島講，島嘅南端除外；又叫São-tomense。
** Ngolá：響聖多美島南端Caué區São João dos Angolares鎮講。
* Lunguyè：響普林西比島講。
* Fá d'Ambô：響赤道畿內亞嘅安諾本島講。

## [[南亞]]
* Velhos：響印度第烏講，溝咗古吉拉特話。不過呢種話如今差唔多俾古吉拉特話取代晒，瀕臨失傳。
* Casa：響印度達曼講，溝咗孔卡尼話。
* Kristi：響印度रायगढ़ जिला講，係大約700人嘅唯一語言。
* Crioulo do Sri Lanka：響斯里蘭卡嘅මඩකලපුව（மட்டக்களப்பு）、亭可馬里、普塔勒姆區講。
以前，響印度其他地方、緬甸、孟加拉都有過唔少隻葡萄牙話歸融話，但係已經失傳。

## [[東南亞]]
* Papiá kristáng：響馬來西亞（馬六甲、吉隆坡）、星加坡講。
* Papia Tugu：響印尼耶加達講，到咗1940年代已經失傳，最後一個曉講嘅人響1978年離世。
* Portugis：響印尼嘅安汶島、德那第島同埋摩鹿加群島講，時代係16世紀至20世紀中葉。
* Bidau：響東帝汶講；不過，到咗1960年代，已經俾葡萄牙話取代晒，因而失傳。

## [[中國]]
* 澳門土話：響澳門講。

## [[美洲]]
* 巴皮亞曼多話：響ABC群島講，混合咗西班牙話、荷蘭話、非洲話同本土話。
* Saamáka：響蘇里南講，溝咗英文同一尐非洲話。

## 參考

類:歸融話
英文歸融話

**英文歸融話**係以英文為基礎嘅歸融話，數目都唔少。呢啲話多數都係響英國嘅殖民地形成，係英國喺17至19世紀期間大規模擴張海事勢力同開拓海外貿易嘅副產品。

以下係比較多人認識嘅英文歸融話，按地域編排。

## 大西洋
### 西岸
* Jamaican Patois：係牙買加嘅主要語言，因為來自唔同種族、語言、階層嘅人長期交往而形成嘅。呢種話並唔係，後者係英文嘅方言。
* Jamaican Maroon Spirit Possession Language
* Belizean Kriol：響伯利茲廣泛流通，係該國多數人嘅母語或者第二語言，響美國都有人講。據聞同、好似。佢係由衍生出來嘅。
* Mískito Coastal Creole：響尼加拉瓜講
* Bay Islands Creole：響洪都拉斯嘅海灣群島省講
* Bocas del Toro Creole：響巴拿馬講，有人視為嘅方言
* 利蒙話：響哥斯達黎加利蒙省講，有人視為嘅方言。佢又叫，來自「」（意：等我同你講）。
* Colón Creole：響巴拿馬講，有人視為嘅方言
* San Andrés-Providencia Creole：響哥倫比亞講，有人視為嘅方言
* Cayman Creole：響開曼群島講，有人視為嘅方言

### 東岸
#### 北部
* Afro-Seminole Creole
* Bahamian Creole：響巴哈馬講。
* Turks-Caicos Creole：響Turks and Caicos Islands廣泛流通，島與島之間有小小差異。
* Gullah：響Sea Islands同埋附近嘅美國（南卡羅萊納州、佐治亞州、佛羅里達州）講。
* Samaná English：響多明尼加嘅Samaná半島有約莫8000人講。講呢種話嘅人祖先，以前曾經響美國做奴隸，至1824年移居過來多明尼加呢個以西班牙話為主嘅國家。不過亦有報告指，其實早喺1500年代，已經有非洲黑奴嚟到定居。呢種話同巴哈馬嘅Bahamian Creole相關。

#### 南部
* Anguillan Creole：響安圭拉講，同、相似。
* Antiguan Creole：響安提瓜巴布達講
* Bajan
* Vincentian Creole
* Grenadian Creole
* Guyanese Creole：喺圭亞那通行，方言之間差別幾大。佢同相似，只係可能受影響，口音同用詞上有差異。
* Montserrat Creole：響蒙塞拉特島講。
* Netherlands Antilles Creole：響聖馬丁島、Sint Eustatius島、薩巴島講。
* Saint Kitts Creole：響聖傑氏尼維斯講。
* Saint Martin Creole：響聖馬丁島講。
* Tobagonian Creole：響多巴哥島講。
* Trinidadian Creole：響千里達島講。
* Virgin Islands Creole：響處女群島講。

### [[非洲]]西岸
* Krio：響塞拉利昂通行，同、可以互通。
* Nigerian Pidgin：通行於尼日利亞，不過英文都響該國流通。尼日利亞以前係英國殖民地，當時嘅殖民者聘請當地人做工，孕育出呢種話。
* Aku：響甘比亞嘅Aku人講呢種話，呢班人嘅祖先係Krio人。
* Cameroonian Pidgin English：響喀麥隆講，係該國人口5%嘅母語。有同兩種方言。
* Kreyol：響利比利亞講，以英文、法文為主源語，幾隻西非嘅話為次源語。

### [[法屬圭亞那]]
* Aluku：主要係Maripasoula用。
* Fernando Poo Creole：最初係赤道畿內亞比奧科島嘅人用來做貿易語言。
* Pichinglis：初時由尼日利亞嘅依波人、Ibibio人帶到比奧科島，後來原島民都學咗呢種語，作貿易。到咗今時今日，同大概已經融合成單一語言。

### [[蘇里南]]
* Sranantongo
* 蘇里南有一批Maroon人，佢哋祖先原本係非洲人，畀人當奴隸咁賣，後來走甩咗，去咗內陸，同啲美洲土著一齊生活。佢哋分為幾個部族，各自有唔同嘅方言：
** Aluku亦都係法屬圭亞那講 
** Ndyuka
** Paramaccan
** Kwinti
** Matawai

## 太平洋
* Australian Kriol：又叫做「」，響澳洲講，係澳洲土著之間除咗英文之外嘅主要語言，有超過一萬人講。
* 幾隻相關嘅話：
** Bislama：響萬那杜講。
** Pijin：響所羅門群島講。
** Torres Strait Creole：響托雷斯海峽講。
** Tok Pisin：喺新畿內亞通行，辭彙同語法都受新畿內亞多種話嘅影響。
* Hawaiian Pidgin：響夏威夷群島形成，溝咗啲漢族話（包括粵語）、日本話、菲律賓話、葡萄牙話同埋夏威夷土話。最初只係以洋涇浜話嘅形成出現，後來講呢種話嘅人嘅第二代開始廣泛使用，到咗1920年代就發展成歸融話。
* 幾隻溝咗一隻暗語、Pitkern同Norfuk嘅方言，響Pitcairn群島嘅居民同埋由嗰處移咗民去Norfolk島嘅人之間出現。呢啲話響18世紀開始成形，辭彙有5%來自大溪地話。

## [[薩拉馬卡河]]
* Saamáka響薩拉馬卡河一帶、蘇里南河上游、法屬圭亞那流通，汲收咗葡萄牙話、荷蘭話、非洲撒哈拉沙漠一帶啲話嘅詞語。講嘅人約莫有2.6萬，多數都係逃亡奴隸嘅後裔。

## 東南亞
* Englog：響菲律賓形成，講嘅係當地有歐洲血統嘅人。同美式英文差唔多，但係就溝咗啲西班牙話、他加祿話、閩南話嘅詞語。
* 星式英文：響星加坡出現，深受漢族語言（包括粵語）、馬拉話、泰米爾文影響。
* 馬式英文：馬來西亞嘅產品，深受漢族語言（包括粵語）、馬拉話、泰米爾文影響。

## 睇埋
* :en:World Englishes
白牛

**白牛**係香港或澳門茶餐廳嘅特色嘢飲，一杯雪碧（或七喜）加上一個椰子或呍呢拿雪糕球就係白牛。

## 睇埋
*雪糕梳打
*黑牛
*黃牛 (嘢飲)
蘇里南

**蘇里南共和國**（）係南美洲北部一國，面積唔夠16.5萬平方公里，係南美洲最細嘅獨立國，首都巴拉馬利波，官方語文係荷蘭文。西面係圭亞那，東面係法屬圭亞那，南面係巴西，北面係大西洋。人口約莫47萬，主要住響北岸，其中百分之一點五嘅人口有漢族（客家人）血統，佢哋大部份講客家話。

蘇里南1975年自荷蘭獨立，因為蘇里南嗰時經濟差，過半人口都移民咗去荷蘭。

## 出面網頁

* 
* 
* 
* 
* 
*
法屬圭亞那

**法屬圭亞那**（）係法國嘅海外省，位於南美洲北岸。佢嘅東、南面同巴西接壤，西面係蘇里南。法屬圭亞那面積8.4萬平方公里，人口密度每平方公里唔夠3人；人口22.9萬，差唔多一半住響首都皆因，別名開雲；因為係法國嘅一部份，所以佢都屬於歐盟。法定貨幣係歐羅。

## 出面網頁

* 
*
巴拉馬利波

**巴拉馬利波**（）係蘇里南嘅首都，亦係該國最大嘅城市；人口約莫25萬，佔全國人口一半有多。佢嘅內城區已經響2002年獲聯合國教科文組織列做世界文化遺產。
開雲

**開雲**（，亦有廣東人譯做皆因）係法屬圭亞那嘅省會，以前係一個島，響大西洋開雲河口。人口5.8萬，面積23.6平方公里。開雲係發射最多同步衛星嘅地方。

類:法屬圭亞那
尼加拉瓜

**尼加拉瓜共和國**，通稱**尼加拉瓜**（），首都係馬拿瓜係中美洲最大嘅國，面積13萬平方公里，北面同洪都拉斯接壤，南面係哥斯達黎加，西面對住太平洋，東面對住加勒比海。尼加拉瓜位處南半球嘅熱帶地區，有好多獨特嘅生態，物種繁多，生態價值好高。
## 史
### 成為殖民地之前
喺大約8000年前（嗰陣係中石器時代），尼加拉瓜就經已有人住。

## 出面網頁

* INTUR Nicaragua – Ente regulador del Turismo en Nicaragua
* Visita Nicaragua – Nicaragua, Única , Original !
* 
* 
* 
* 
* 
*
冉耕

**冉耕**，字**伯牛**，亦寫**白牛**或**百牛**，係春秋末年魯國人，孔仲尼門生。

伯牛細仲尼七年。仲尼任魯國中都宰，負責刑事，佢帶伯牛到佢到做事。

伯牛同顏淵、閔子騫、仲弓同屬孔門十哲，有德行哲人。
殖民地

**殖民地**係指由宗主國統治，政治、經濟、軍事同外交方面完全由宗主國控制嘅地區。廣義嘅殖民地重包括雖然擁有行政機關、軍隊等國家機構，但經濟、軍事、外交等一方面或多方面俾另一個國控制嘅半殖民地國家同埋保護國，以及委任統治地、託管地，以及殖民主義國家喺呢啲地區設置嘅「海外領地」、「附屬地」、「海外省」等。第二次世界大戰後，世界上大多數殖民地獨立，舊嘅世界殖民系統唔再存在。

由殖民地嘅性質上嚟講，大致可分為拓殖型殖民地、資源掠奪型殖民地同埋商業殖民地三種主要類型，呢三種殖民地係隨住資本主義嘅發展進程而順次序出現嘅。
他加祿文

**他加祿文**係響菲律賓流通嘅一種語言。幾乎全國嘅人都識講，當中嘅三分之一以呢種話做母語，亦係馬尼拉大都會嘅主要語言。規範咗嘅他加祿文，就係菲律賓文，係該國嘅法定語言（另一隻法定語言係英文）。
菲律賓文

**菲律賓文**，或者叫**菲律賓話**，係規範咗嘅他加祿文，係菲律賓嘅法定語言（另一種法定語言係英文）。菲律賓文以馬尼拉為中心，通行全國。菲律賓每三個人就有一個嘅母語係呢種語言。

類:南島語系
李悝

**李悝**（讀虧），又叫**李克**，東周戰國時，魏國人。助魏文侯提升土地農產量。亦控制糧價，唔會過高或者過低，因爲過低傷農，過高傷及百業。
李芳

**李芳**（；）係中華人民共和國嘅前女網球手，喺中國湖南出世。1990年轉打職業賽，2001年退休。佢係第一個打入女單網球世界排名前50嘅中國人，可以話係第一代揚名嘅女網球選手；佢亦都影響到下一輩要決心打網球，例如「中國金花」之一彭帥。

## 球員生涯
*右手揸拍嘅球員。
*佢嘅老公做過佢嘅教練。
*1995年膝頭哥受過傷，2月到9月都無打過比賽。
*1998年亞洲運動會喺曼谷舉行。李芳為咗為國效力，放棄咗一啲可以揾到錢嘅職業賽，回國專心備戰。嗰屆亞運會佢參加晒四個參加得嘅網球項目，最後每個項目都攞到獎牌。佢一共攞到女子雙打金牌、女子團體銀牌、女子單打同埋混合雙打銅牌。

## 威水史
* 單打最高排名：36（1998年6月8號）
* 雙打最高排名：49（1994年2月21號）
* 網球大滿貫最叻（女單）：
**澳洲網球公開賽：第三圈（1992年） 
**法國網球公開賽：第二圈（1994年） 
**溫布頓網球公開賽：第二圈（1994年） 
**美國網球公開賽：第二圈（1992年、1999年）

## 攷


## 拎
*Players | WTA Tennis English
* ITF Tennis - Pro Circuit - Player Profile - LI, Fang (CHN)
* Fed Cup - Player profile - Fang LI (CHN)
大溪地話

**大溪地話**係大溪地嘅土話，屬南島語系，主要響社會群島同法屬波利尼西亞講。
三角地

**三角地**係地一塊，呈三角形。多數三邊都有街，有時會用來做地名。

## 睇埋
*三角地 (北京大學)
*三角地 (大埔)
*圓形地
三角地 (北京大學)

**三角地**係中國北京大學校園中心一地，喺北京大學百週年紀念講堂南。三角地因學生活動集中而聞名。喺二十世紀七八十年代，學生遊行一定經三角地，家下成為學校活動信息集散地，尤其學期初，各家社團在此宣傳招攬。

二〇〇七年十月卅一號，北京大學當局，將三角地信息欄清除。

## 史
一九五六年，喺「百家爭鳴，百花齊放」嘅精神鼓舞之下，北京大學嘅學生，爆發激情，張元勳同沈澤宜寫詩歌《是時候了》，是為導火綫，學生們日夜咁貼大字報，爭論、質疑、擁護。當時主戰場喺大飯廳嘅民主牆上，居其西南向嘅三角地，因場地太細，只係配角。此後，反右運動開始。大飯廳同三角地亦漸漸回復平靜。

廿十世紀八十年代初，三角地確立價值地位，漸漸成為北京大學精神嘅象徵。

一九八〇年，中華人民共和國中央政府，實驗基層民主改革，畀各高等學府學生，自由競選海淀區人民代表大學嘅代表。幾十年間，歷經政治風雲嘅三角地，議政熱情重新沸騰起來。當時，候選人各自在三角地前，發表競選宣言、改革綱要，擁有競選團隊，還召開選民答辯會，做民意調查。由於參與者上千，選民答辯會移至三角地側嘅老講堂。候選人討論議題，遠超區人大代表所涉工作，而係從文化大革命、重新認識社會主義，到論證中國改革之路，再到探討人性解放問題。

八十年代中期，三角地演咗中國首場行為藝術。嗰日正午，幾個後生仔嘅長梯子爬上三角地側嘅學三食堂，喺塊木板後便，開始向下扔衫。扔完後，幾人外走出去，女仔都低頭，只有男生睇到，佢哋着泳褲。

一九八九年春，三角地亦成為八九學運嘅信息集合地之一，多張學生社團、教師嘅大字報，貼喺三角地，亦是到目前為止，三角地最後一次政治言論高潮。

二十世紀九十年代，越來越多商業海報，同社團爭三角地嘅地盤。各種考研信息、GRE與TOEFL培訓班，鋪天蓋地。北京大學社團離政治越行越遠。好多人重新審視自己理想，出國成為浪潮，北京大學都唔例外。呢股潮流綿延至今。

## 參攷
*根據《南方週末》2007年11月8日報道“三角地的現實與記憶”http://www.nanfangdaily.com.cn/zm/20071108/xw/200711080009.asp
大溪地

**大溪地**（）係一個島，位處南太平洋，係法屬波利尼西亞嘅經濟、文化、政治中心。呢個島屬於社會群島之中嘅上風群島，由火山活動造成，所以高山林立，島嘅周圍都係珊瑚礁。2007年人口統計數字顯示，該島人口178133，佔法屬波利尼西亞嘅68.6%。呢個島亦係南太平洋諸島嘅華人集中地。

## 文獻
法屬波利尼西亞

**法屬波利尼西亞**係法國嘅海外自治領土，位於太平洋澳洲以東約6,000公里。佢由118個島組成，當中67個有人住。呢啲島分成5組群島：社會群島、土阿莫土群島、甘比爾群島、南方群島、侯爵夫人群島。大溪地係社會群島裏面最大嘅島。

## 出面網頁

* 
*
氧化物

**氧化物**（）係負價氧同另一隻化學元素組成嘅二元化合物，通常經由氧化反應產生。氧化物喺地球地殼極之普遍，喺宇宙嘅固體都係。
氧化鋁

**氧化鋁**，又嗌**三氧化二鋁**，係鋁同埋氧嘅化合物，分子式****，喺室溫之下係白色固體。
社會群島

**社會群島**係南太平洋嘅一組島，響澳洲同南美洲中間，屬於法屬波利尼西亞。呢堆島可以再細分成兩組：東南面嘅上風群島、西北面嘅下風群島。大溪地係當中最大嘅島。
下風群島

**下風群島**響南太平洋，同東南面嘅上風群島一齊組成社會群島，屬於法屬波利尼西亞。

分類:法屬波利尼西亞
侯爵夫人群島

**侯爵夫人群島**係響南太平洋嘅一堆火山島，屬於法屬波利尼西亞，人口8632（2007年8月計）。

## 出面網頁
*约瑟夫·英格拉姆文集，1790-1792 年: “希望号”双桅船从波士顿到美洲西北海岸的游记
上風群島

**上風群島**響南太平洋，由五個島組成。佢同西北面嘅下風群島一齊組成社會群島，屬於法屬波利尼西亞。上風群島係波利尼西亞之中最大嘅一組島，亦係最多人住嘅，人口佔波利尼西亞嘅四分之三。
法文歸融話

**法文歸融話**係以法文為基礎嘅歸融話，數目都唔少。呢尐話係17世紀打後法國響海外開拓殖民地而形成嘅，可以按地區來分組。

## 美洲
* 用「」來表達進行時態嘅：
** ：響美國路易斯安那州講，由海地話（）演變出來。
** ：主要響海地講，溝咗尐非洲嘅話、美洲土著嘅話，亦有少量英文、西班牙話詞語。呢種話有成1200萬人講，係世界上最多人講嘅歸融話。

* 用「」來表達進行時態嘅：
** 安地列斯話：響小安地列斯群島講，可以細分為：
*** 話：響瓜德羅普講。
*** 多米尼克話：響多米尼克講。
*** 馬提尼克話：響馬提尼克講。
*** 聖盧西亞話：響聖盧西亞講。
*** 千里達話：響千里達講
** 圭亞那話：響法屬圭亞那講，蘇里南都有人講，同安地列斯話有明顯嘅差異。
** Karipúna：響巴西阿馬帕州講，帶有葡萄牙話嘅影子。

## 印度洋
呢堆話用「」來表達進行時態，統稱Créole bourbonnais。
* ：係塞舌爾嘅法定語言。
* ：響留尼旺講。
* ：響毛厘士講。
* 羅德里格斯話：響羅德里格斯島講。
* 阿加萊加話：響阿加萊加群島講。
* Ilois：曾經響查戈斯群島流通，如今有3000人響毛厘士同塞舌爾講。

## 太平洋
* Tayo：響新喀里多尼亞講。

## 非洲
* Petit Mauresque：響非洲北部出現過，已經絶跡，又叫。
* Petit nègre：響非洲西部象牙海岸一帶出現過，已經失傳。

類:歸融話
四體

**四體**，又叫**四肢**，即係兩手兩腳。

《論語》微子第十八，第七章一節有寫，「子路從而後、遇丈人、以仗荷蓧。子路問曰、子見夫子乎。丈人曰、**四體**不勤、五穀不分、孰爲夫子。植其杖而芸。」
赤道畿內亞

**赤道畿內亞**（；）係非洲西部一個共和國，1968年10月12號脫離西班牙獨立。內陸部分同喀麥隆、加蓬相鄰；另外有兩個外島：比奧科島、安諾本島。2026年1月之前嘅首都馬拉博響比奧科島上，之後搬咗去內陸部分裏面嘅拉巴斯城。

## 料
### 自然地理
* 面積：28,051平方公里
* 陸地邊界：539公里，同喀麥隆交界189公里、同加蓬交界350公里
* 海岸線：296公里
* 氣候：熱帶氣候，又熱又潮濕
### 人文地理
* 人口：668,225（2011年7月估）
* 官話：西班牙話
### 政治
* 總統：姆巴索戈（由1979年8月3號開始）
* 首相：Ignacio MILAM Tang（由2008年7月8號開始）
### 其他
* 國家同地區頂級域：.gq

## 出面網頁

* 
* 
* 
* 
* 
* 
*
比奧科島

**比奧科島**位於非洲西部畿內亞灣，離喀麥隆岸邊32公里，屬於赤道畿內亞。該島面積2017平方公里，人口13萬（2005年計）。

類:赤道畿內亞
加蓬

**加蓬**係非洲中部一國，位於赤道，周處都係森林，人少，有好多原始嘅動、植物，1960年脫離法國獨立，隔籬嘅國有剛果共和國、赤道畿內亞同喀麥隆。

## 出面網頁

* 
* 
* 
* 
* 
* 
* 
*
馬拉博

**馬拉博**（）響赤道畿內亞比奧科島北岸，係赤道畿內亞喺2026年1月之前嘅首都。人口約9萬。

## 文獻
塞拉利昂

**塞拉利昂共和國**，又譯**獅子山共和國**，係非洲西部一國，首都自由城，面積7.1萬平方公里，人口650萬；東、北接畿內亞，東南接利比利亞，西面、西南面向住大西洋。

## 出面網頁

* 
* 
* 
* 
* 
* 
* 
*
處女群島

**處女群島**位於加勒比海同大西洋交界，東北面嗰堆島係*[[英屬處女群島]]*，西南面嗰堆係*[[美屬處女群島]]*。
聖馬田島

**聖馬丁島**響加勒比海東北部，波多黎各以東240公里，瓜德羅普以北240公里。全島面積93平方公里，人口7.5萬。

呢個島北半部屬法國（法屬聖馬丁），南半部屬荷蘭（荷屬聖馬丁），中間有條長10公里嘅國界，自從1648年起已經係咁樣劃分。雖然荷屬區細啲（34平方公里），但係就多啲人。除咗法文同荷蘭話之外，島上亦流通英文。

2017年9月6號，直撲聖馬丁島，嚴重破壞道路、通訊、電力同埋房屋。聯合國估計90%建築物受損。

類:加勒比海島
安提瓜巴布達

**安提瓜巴布達**係加勒比海同大西洋之間一個國，北緯約17度。由安提瓜島同巴布達島兩個主島組成，兩島相隔幾公里。以前畀英國管過，所以喺管治、語言、文化各方面，都深受英國影響。1981年成為獨立國，留喺英聯邦。

2017年9月6號，直撲巴布達島，摧毀島上幾乎冚嘭唥建築物，啲人要撤離到安提瓜島，好彩安提瓜島冇事。

## 參考

## 出面網頁

* Government of Antigua and Barbuda 
* Antigua and Barbuda / Homepage 
* 
* 
* 
* 
* 
*
安提瓜島

**安提瓜島**響加勒比海，同巴布達島組成一個國家。周界87公里，面積281平方公里，人口86754（2010年7月估）。經濟以旅遊業為主，農業供應本土所需。
伊德馬

**伊德馬**（；）係巴西生意人同埋政治人。

## 連出去
* 嘰嘰喳喳公報
* 塞阿拉立法會
西塞羅神父

**西塞羅神父**全名**西塞羅‧羅馬‧巴蒂斯塔**（，），係巴西嘅天主教神父同政治人。

## 出面網頁

* 西塞羅神父官方網站
聖基茨島

**聖基茨島**響加勒比海，同隔籬嘅尼維斯島組成聖基茨尼維斯。島嘅西岸對住加勒比海，東岸對住大西洋。

類:島
尼維斯島

**尼維斯島**響加勒比海，波多黎各東南偏東350公里，安提瓜島以西80公里。面積93平方公里。同隔籬嘅聖基茨島組成聖基茨尼維斯。

類:島
多巴哥島

**多巴哥島**響加勒比海南部，同西南面嘅千里達島組成千里達多巴哥。

類:千里達多巴哥
類:島
圭亞那

**圭亞那合作共和國**（）係南美洲北岸一國，面積21萬5千平方公里，2017年人口73萬8千，首都佐治城人口約莫25萬，官方話同通用話係英文，曾經係英國、荷蘭、法國、西班牙嘅殖民地，1966年5月26號脫離英國獨立，1970年2月23號成立共和國，家下係南美洲大陸上唯一嘅英聯邦國。

## 主要官員

*  
* 兼第一 
* 副總統兼外交部長 
* 副總統兼公共安全部長 Khemraj Ramjattan
* 副總統兼本地人民事務部長 Sydney Allicock

## 節日
* 2月23號：共和國日
* 5月26號：獨立日

## 參考

## 出面網頁

* 
* 
* 
* 
* 
*
聖基茨尼維斯

**聖基茨尼維斯**係響加勒比海一國，由聖基茨島同尼維斯島組成。無論用面積定係人口計都係美洲最細嘅國。

## 出面網頁

* St. Kitts & Nevis
* 
* 
* 
* 
* 
*
半醉人間

**《半醉人間》**（）係一齣港產片，2006年1月19號香港上映，由盧巧音、黃婉伶同周國賢領銜主演，導演係邱禮濤同晴朗	，係一齣講關於酒嘅戲。

根據《電影檢查條例》，爾齣戲係兒童不宜（ⅡA）。

## 故事大綱
故事講阿Paul喺18歲中五畢業後去到一間叫「半人間」嘅酒吧應徵做調酒師，雖然佢完全冇經驗，但係老闆娘Candy問都唔問就請咗阿Paul。阿Paul正式返工之後識咗另一個調酒師Stella，兩個人互有好感，感情幾經波折。而因為喺酒吧工作，令阿Paul觀察到唔同客人飲酒前同飲酒後嘅眾生相，體會人生百態。
	 	
## 工作人員
監製
導演
編劇
策劃
統籌
製片
助製
攝影
副導演
場記
美術
收音
音樂
剪接

## 角色
 

其他演員

 	
## 歌曲
*主題曲：半醉人間
*作曲/主唱：周國賢
*作詞：火火
*編曲：Goro/周國賢
*監製：林健華/周國賢
*OP：J.Music
*SP：華納唱片
南卡羅萊納州

**南卡羅萊納州**係美國南部嘅一個州。有份參加美國獨立宣言。人口462萬，全國排第24。
巴哈馬

**巴哈馬**（），全稱**巴哈馬國**（），係一個喺大西洋西面嘅國，由超過700個島同珊瑚礁組成。位於古巴以北、西班牙島西北面、美國以南。陸地總面積13939平方公里，人口估算33萬。首都係拿騷。

## 參考

## 出面網頁

* Home - Government 
* The Official Site of The Bahamas | It's Better In The Bahamas 
* 
* 
* 
* 
* 
*
伯利茲

**伯利茲**（）係一個多元文化、多語言嘅國，響中美洲最北角，行君主立憲制，係中華民國邦交國。

伯利茲舊史叫**英屬洪都拉斯**（由1862年開始），1981年脫離英國獨立。地理方面，伯利茲國土同墨西哥、危地馬拉接壤，全境屬熱帶雨林氣候，境內多山地、沼澤同埋熱帶叢林。南部地形以山地為主；北部同沿海地區地勢低平，平均海拔唔到61公尺，其中大部分係沼澤。

## 一般資料
* 首都：貝爾莫潘 
* 面積：22,966平方公里
* 人口：38.7萬（2017年） 
* 法定語言：英文（中美洲國之中只此一家）
* 錢：伯利茲元（BZD） 
* 格林時間時差：UTC-6
* ISO 3166-1國家代碼：BLZ
* 國家同地區頂級域：.bz
* 長途電話國家區碼：501

## 參考

## 出面網頁

* Government of Belize 
* 
* 
* 
* 
* 
*
陳尸

**陳尸**，亦寫**陳屍**，古時叫**肆**，係犯人行刑後，條屍畀人放喺空曠地，任由暴露。諸夏習俗，死後要入土爲安，所以陳尸都係罰。

今日若果有屍喺室外暴露，都叫陳屍。有時就算死喺室內，無人知，或棄之不顧，亦叫陳屍。

## 史
周時肆，唔同階層，放嘅地方唔同。大官會放喺朝，為卽係朝廷。而無咁尊貴，就放喺市，卽係街市。所以有云，肆諸市朝。《論語》憲問第十四、卅八章一節有講：「公伯竂愬子路於季孫、子服景伯以告、曰、夫子固有惑志於公伯寮、吾力猶能**肆諸市朝**。」
托勒斯海峽

**托勒斯海峽**響澳洲同新畿內亞之間，最窄個位只有150公里。佢嘅南面係約克角半島（澳洲昆士蘭州嘅最北端），北面係巴布亞新畿內亞嘅西部省。

## 出面網頁
*
霸位

**霸位**，又叫做**預留位置**、**留位**咁，官話就經常叫**佔位**，係一種人未到，位先佔，由在場嘅第三者代勞。霸位同打尖差唔多，冇跟「先到先得」規矩去分配資源，靠識得人多就得。當資源可能唔夠，霸位現象就會出現，除非有管理主持公道。

霸位方法，係用私人物件例如外套、書包、筆袋咁放嚮個位，暗示有人用緊。又或者寫個牌，講明「有人」「勿動」、「留位」、「貴賓席」、「記者席」，外人請過主。

## 例子
*自修室
*餐廳
*排隊
*球場
*班房
*泊車位
*碼頭
*買樓
*墳地

## 睇埋
*圈地政策
大寫

**大寫數字**，係中文數字，用另一啲字代替，以防纂改。要大寫，皆因唐數字，寫法簡單，筆劃少，容易畀人加筆改數。銀碼、貨量之類，利益攸關，往往要大寫。

例如一字咁，好容易畀人做手腳，可以改成二、三、五、七、十、千等。大寫數字，正正避免咗呢種情況。

例如，一寫成壹、十寫成拾、千寫成仟。

## 大寫數字一覽
耕

**耕**（）係整鬆啲坭，係喺田種嘢起首，所以又叫**耕田**。耕將下底嘅坭翻上面，等佢養份豐富啲，亦方便種嘢。

又因爲起首之故，凡係落田做嘢，都叫耕。

## 架生
耕用唔同架生做都得，人力可以用鋤，鋤開塊地。而遠時亦有耒，尖頭棍扎條橫木，用腳踩橫木，挖鬆塊地。而耒亦發展成耙，多尖更易鬆土。而識用牛等動物借力，就整咗犁出。

## 俗語

廣東話有唔少耕有關，例如叫人「返鄉下耕田」，亦有謂「瘦田無人耕、耕開有人爭。」
耘

**耘**，有時寫**芸**，係喺田度，整走雜草，所以又叫**[[除草]]**。目的係唔想雜草搶走養份。通常用鋤鋤起啲草，鋤起之後，任由日頭曬乾曬死。

現今有化學同生物技術，有時地方用除草劑，就唔使耘。

## 字
耘字又寫芸字，《論語》微子第十八，第七章一節有寫，「子路從而後、遇丈人、以仗荷蓧。子路問曰、子見夫子乎。丈人曰、四體不勤、五穀不分、孰爲夫子。植其杖而**芸**。」

因爲耘要好花氣力，又要努力不懈，所又有耕耘一字，所謂「一分耕耘、一分收獲。」
所羅門群島

**所羅門群島**（）係英聯邦王國，喺大洋洲新畿內亞東面。有成千個島，陸地總面積2.84萬平方公里，首都康尼艾華。

## 出面網頁

* 
* 
* 
* 
* 
*
利蘭Lynx

**利蘭Lynx**（開發代號**B60**）係英國利蘭製造嘅一款後置引擎單層巴士，1984年亮相。

## 設計
利蘭Lynx同佢取代嘅利蘭National一樣係縱置式後置引擎設計，不過底盤同埋車身可以分開，唔再係利蘭National嗰種一體化設計。利蘭喺1990年推出**Lynx II**，最明顯轉變係佢個車嘴部分零零舍舍凸咗出嚟。

佢初時可以配利蘭TL11H、吉拿6HLXB或吉拿6HLXCT引擎，冇耐之後亦可以配康明斯L10H引擎，有啲後期嘅車就配富豪THD102引擎。而波箱方面，初時係配利蘭Hydracyclic，後來俾ZF Ecomat取代咗。

喺英國本土（唔包括北愛爾蘭）賣嘅利蘭Lynx都係配原廠車身，得少部分出口版係配第啲車身。

## 訂單
利蘭喺1984至1985年間出咗6架利蘭Lynx樣辦車，之後開始大量生產。絕大部分利蘭Lynx都係喺英國本土賣出，其中West Midlands買咗256架，係買得最多利蘭Lynx嘅公司。另外有幾架去咗澳洲，1989年初有一架配亞歷山大PS車身嘅利蘭Lynx以試車身份加入新加坡巴士公司（家下嘅新捷運），後來俾新加坡巴士公司買咗，但就冇加訂。

## 停產
利蘭巴士喺1988年俾富豪收購之後，富豪曾經計畫將利蘭Lynx作全球銷售同埋提供更多Lynx底盤畀第啲車身廠嵌車身。不過喺利蘭巴士生產持續不景氣之下，利蘭Lynx卒之喺1992年停產，俾新嘅富豪B10B取代。

利蘭Lynx嘅總產量大概係1,060架。

## 之前嘅利蘭Lynx
利蘭曾經出過兩款Lynx貨車，一款喺1930、1940年代出，另一款喺1960、1970年代出。
都城嘉慕威曼Metroliner

**都城嘉慕威曼Metroliner**係英國都城嘉慕威曼出嘅一系列客車，有單層同埋雙層版。

Metroliner客車系列喺1982年首次亮相。嗰年都城嘉慕威曼公開展出兩架Metroliner客車，一架係高4.23米嘅雙層版（代號DR130），由三軸版都城嘉慕威曼都城巴士發展而成，一副康明斯L10引擎打橫擺喺車尾；另一架係單層嘅（代號CR126），一副康明斯L10引擎打直擺喺車尾。

1983年，都城嘉慕威曼推出新單層客車Metroliner Hiliner（或者叫Metro Hiliner，代號HR131），全車改為一體化設計，而引擎重係康明斯L10。1986年，都城嘉慕威曼推出Metroliner 400GT雙層客車（代號DR140），佢嘅規格更接近當年歐洲大陸用嘅雙層客車，全車4米高，一副吉拿6LYT引擎打直擺喺車尾。

Metroliner客車主要喺英國嘅長途客車線用，有啲雙層版喺撤出客車線之後改成開篷巴士，並改行觀光線。

Metroliner客車喺1988年之後已經冇再出。Metroliner以橫置引擎雙層版出得最多，但都係得百幾架；兩隻單層版都係出咗幾十架；而Metroliner 400GT雙層客車就只得3架。
富豪B6BLE

**富豪B6BLE**係富豪出嘅一款低地台中型巴士，1998年亮相。佢本來係喺英國蘇格蘭出，不過由2000年開始改喺瑞典出。

富豪B6BLE嘅底盤佈局同之前嘅富豪B6LE相差唔大，引擎依然係富豪D6A，不過頭軸改咗做獨立懸掛。

富豪B6BLE主要係喺英國本土賣。另外有啲富豪B6BLE賣咗去其他地方，包括歐洲大陸、澳洲同埋紐西蘭。

歐盟三型廢氣排放標準自2001年起實施，不過富豪並冇為B6BLE研製歐盟三型引擎。富豪B6BLE喺2001年停產，冇耐之後富豪改以代理身份向英國賣DAF/VDL SB120中型巴士。
富豪B7L

**富豪B7L**係瑞典富豪出嘅一款低地台巴士底盤，喺1997年亮相，1998年公佈。佢重有掛接版本**富豪B7LA**。

富豪B7L有一副富豪D7C引擎打直擺喺車尾左邊，而水箱就擺喺引擎上邊。佢可以配唔同嘅單層及雙層車身，亦有啲係配富豪旗下嘅單層車身，以富豪5000（後改叫富豪7500。鋁合金車身骨架）或者富豪7000（後改叫富豪7700。不銹鋼車身骨架）等名義賣。

富豪B7L/B7LA主要喺歐洲大陸用。歐洲大陸用開左軑車，富豪B7L嘅車尾設計令架車可以擁有全低地台車廂，而隻尾門可以擺到有咁後得咁後，方便乘客上落。不過呢個設計喺一啲用右軑車嘅地區就出現問題：富豪曾經向澳洲同埋英國推介B7L，以取代B10BLE，但啲巴士公司唔鍾意B7L個車尾設計搞到車廂空間細咗，結果B7L喺澳洲同埋英國都冇乜人肯要，令富豪改向呢兩個國推介富豪B7RLE。

富豪初時亦諗住向英國市場推出B7L底盤嘅低地台雙層城市巴士。喺1997年英國嘅Coach & Bus展覽曾經有一架配Plaxton President樣辦車身嘅富豪B7L展出，不過英國嘅巴士公司就嫌佢嘅尾輪跨太長，結果富豪喺1999年推出橫置引擎嘅富豪B7TL低地台雙層巴士。富豪B7L喺歐洲（包括英國）亦有以開篷雙層巴士形式出現，另外亦有三軸版B7L雙層巴士（東蘭開夏Nordic車身）喺英國大格拉斯哥地區同埋丹麥行。

2005年，英國嘅Wright公佈佢新開發嘅電車形掛接巴士StreetCar。佢採用特別版富豪B7LA底盤，擁有好短嘅前輪跨，司機位喺頭軸上面，而水箱就搬咗上車頂。富豪同埋Wright總共出咗三四十架富豪B7LA／Wright StreetCar，由英國第一集團買入。

富豪B7L/B7LA喺2006年俾新嘅富豪B9L/B9LA取代。
艾臣基羅斯

（，；）係巴西嘅實業家及工業巨頭，塞阿拉州卡斯卡韋爾人，曾經喺15歲時繼承過Genesio Queiroz倉庫而出名。

基羅斯喺1982年6月8號搭緊飛機到帕卡圖巴時，因飛機失事墮機死咗，終年57歲。

## 連出去
* 福塔雷薩大學
* 愛德臣控股公司
* 愛德臣夫人申請學校
* 基羅斯夫人
* 塞阿拉州工業總會
* 基羅斯二世
* 艾勒通基羅斯–福塔雷薩大學校監和愛德臣控股公司總裁
* 金人魚錦標
玉樹

**玉樹**可以係：
* 玉樹藏族自治州：中華人民共和國青海省嘅自治州。
** 玉樹市：玉樹藏族自治州嘅縣級市。
* 玉樹 (植物)：屬虎耳草目景天科青鎖龍屬嘅植物。
地震一覽

以下係重大地震一覽：

## 重大地震

## 近年大地震

## 其他重大地震
未被美國地質調查所列入嘅地震

## 黎克特制等級最強地震

科學家未承認官方發佈嘅震級

## 死亡人數紀錄

## 中國歷年特大地震情況
中國有記載以來發生震級M≥8.0地震有18次，自公元前1177年至公元1969年，除資料唔確切之外，共發生震級M≥5.0地震2097次（部分資料係史料推斷）。1970年至2007年年底，中國（包括邊界附近）共發生震級M≥5.0地震大概4500幾次（真實記錄）。

*中國M≥8.0地震基本資訊表

## 參考

*Bakun, W.H., 1999, Seismic Activity of the San Francisco Bay region, Bull. Seism. Soc Am. 89, 764-784.
*Johnston, A., 1996, Seismic moment assessment of earthquakes in stable continental regions – III. New Madrid 1811-1812, Charleston 1886, and Lisbon 1755, Geophys. J. Int. 126, 314-344.
*Kanamori, H., 1977, The energy release in great earthquakes, J. Geophys. Res. 82, 2981-2987.
*PDE (Preliminary Determination of Epicenters) Monthly Listing, U.S. Geol. Surv., Golden, CO. 
*QED (Quick Epicenter Determinations), U.S. Geol. Surv., Golden, CO.

## 出面網頁
*地震學聯合研究會（IRIS）—最近嘅地震（英文）
*美國地質調查所（USGS）—最近7日嘅地震一覽（英文）
*世界地震報告系統—最近的地震（簡體字）
塞內加爾

**塞內加爾共和國**係非洲一國，喺非洲西部塞內加爾河南面。

塞內加爾西面對住大西洋，北面係毛里塔尼亞，東面係馬里，南面係畿內亞同埋畿內亞比紹；佢同時由東、南、北三面包圍住甘比亞。塞內加爾面積19.7平方公里，人口估計有1400萬。

## 出面網頁

* 
* 
* 
* 
* 
* 
* 
*
畿內亞比紹

**幾內亞比索共和國**（，）係非洲西部一國，北面係塞內加爾，東面同東南面係畿內亞，南面同西面對住大西洋。該國重有幾個外島。全國面積3.6萬平方公里，人口估計有160萬。

## 政區

畿內亞比紹分咗做8個區（）同1個自治縣（），區下設縣（）。

* 巴法他區（）
* 比翁博區（）
* 比紹（）
* 博拉馬區（）
* 卡謝烏區（）
* 加布區（）
* 奧約區（）
* 基納拉區（）
* 通巴厘區（）

## 氣候
畿內亞比紹成年都和暖，溫度波動唔大；佢平均有。佢嘅平均降雨量係。由12月到4月，畿內亞比紹通常會經歷乾旱。

## 參考資料

## 拎

* 
* 
* 
* 
* 
* 
* 
*
普林西比島

**普林西比島**係個火山島，響非洲畿內亞灣，係聖多美普林西比嘅第二大島。島嘅面積有142平方公里，人口5400（2004年計）。

類:聖多美普林西比
維德角

**維德角**，大陸而家叫**佛得角**，係非洲嘅島國，由大西洋上面，塞內加爾海岸對開640公里嘅十個火山島組成，首都係培亞。

## 地理
* 維德角島一覽

## 出面網頁

* 
* 
* 
* 
* 
* 
* 
*
聖多美島

**聖多美島**係個火山島，響非洲畿內亞灣，係聖多美及普林西比嘅主島。島嘅面積有859平方公里，人口15.7萬（2009年計），佔全國人口96%。

類:聖多美普林西比
聖多美普林西比

**聖多美和普林西比**（）官名**聖多美和普林西比民主共和國**（），係非洲及大西洋一個島國，喺畿內亞灣，加蓬西北面對出兩百幾千米。首都喺聖多美，國由聖多美島、普林西比島兩大島組成，另附有島仔幾個，兩大島相隔約一百四十千米。聖多美在南，普林西比島在北，聖多美稍南就係赤道。全國面積964平方千米，人口16萬，非洲嚟講，佢國土第二細。1975年脫離葡萄牙殖民管治獨立。

國分二省七區，一島一省，六區喺聖多美，一區喺普林西比。普林西比自1995年起自治。

早年當地人種蔗。蔗業沒落，改爲奴隸貿易中轉站。後尾又轉爲種咖啡豆同可可豆。家下以可可豆乃係當地主要作業。

## 出面網頁

* 
* 
* 
* 
* 
* 
* 
* 
*
畿內亞灣

**畿內亞灣**係非洲西面嘅海灣，對住大西洋。地球經、緯度都係零嗰點，喺正呢個灣處。
安汶島

**安汶島**係印尼摩鹿加群島之一；面積775平方公里，山多，雨水充沛，土地肥沃。

類:摩鹿加群島
德那第島

**德那第島**係印尼東部摩鹿加群島之一；圓錐形，面積54.8萬平方公里、人口16萬（2000年計）。係丁香嘅唯一出產地，所以島上嘅蘇丹好有錢。
摩鹿加群島

**摩鹿加群島**屬印尼。有火山活動，氣候濕潤，植物䌓多。盛產香料，有「香料島」之稱，荷蘭人同葡萄牙人曾經為咗香料而響呢處打過仗。
東帝汶

**東帝汶**係東南亞國，佔據帝汶島東半邊，有幾個離島，重有一窟響西帝汶境內。同東南面澳洲達爾文相距640公里。全國面積1.54萬平方公里。

東帝汶試過係葡萄牙嘅海外殖民地。1975年葡萄牙放棄晒佢嘅海外殖民地，東帝汶單方面宣稱成立「東帝汶民主共和國」，但係喺九日之後就即係畀印尼佔據住。一路到1999年8月底，東帝汶通過咗公投，決定獨立。2002年5月20號零時，東帝汶正式獨立，成為世界上第193個獨立國。

東帝汶總共分13個行政區：
# 阿伊納羅縣（Ainaro）  
# 阿伊萊烏縣（Aileu）  
# 包考縣（Baucau）  
# 博博納羅縣（Bobonaro）  
# 科瓦利馬縣（Cova Lima）  
# 帝力（Dili，首都）  
# 埃爾梅拉縣（Ermera）  
# 勞滕縣（Lautém）  
# 利基薩縣（Liquiçá）  
# 馬納圖托縣（Manatuto）  
# 馬努法伊縣（Manufahi）  
# 歐庫西-安貝諾縣（Oecusse-Ambeno，響西帝汶嘅飛地）  
# 維克克縣（Viqueque）  

東帝汶嘅貨幣係美金。

## 參考

## 出面網頁

* 
* 
* 
* 
* 
* 
*
ABC群島

**ABC群島**係對加勒比海委內瑞拉對出，屬尼德蘭王國嘅三個島嘅總稱，分別係：
*A: 阿魯巴島（荷蘭話：Aruba）
*B: 博奈爾島（荷蘭話：Bonaire）
*C: 庫拉索島（荷蘭話：Curaçao）
因為呢三個島嘅荷蘭話名字頭，分別係A、B、C，所以就合稱**ABC群島**。

類:荷蘭地理
類:加勒比海島
阿魯巴島

**阿魯巴島**（）響加勒比海、委內瑞拉岸邊以北27公里，ABC群島之一、係荷蘭王國嘅構成國，居民係歐盟公民，但唔係歐盟領土；有自己嘅政府。面積、人口分別得大約200平方公里同10萬人。島上乾旱，唔會打風，無乜熱帶植物，反而好多仙人掌，同加勒比海其他地方好唔同。

## 一般資料
* 首都：奧倫吉士達 
* 面積：180平方公里
* 人口：115,120（2017年7月估計數字）
* 法定語言：荷蘭話、巴皮亞曼多話
* 通貨：（AWG）
* 格林時間時差：UTC-4
* ISO 3166-1國家代碼：ABW
* 國家同地區頂級域：.aw
* 長途電話國家區碼：297

## 出面網頁

* 
*
博奈爾島

**博奈爾島**響加勒比海、委內瑞拉海邊對出，係荷蘭嘅ABC群島之一。面積288平方公里，人口10791（2001年計）；側跟嘅小博奈爾島面積6平方公里，無人住。

類:加勒比尼德蘭
類:島
古拉索島

**古拉索**（**Curaçao**）響加勒比海、委內瑞拉海邊對出，係荷蘭嘅ABC群島之一。面積444平方公里，人口14.2萬（2009年1月1日計），係ABC群島之中面積最大、人口最多嘅一個。

## 出面網頁

* 
*
李娜 (網球手)

**李娜**（；）係中華人民共和國嘅女網球員，喺中國湖北出世。1999年轉打職業賽。佢係第一個打入女單網球世界排名前十嘅中國人，截到2014年9月19號，佢嘅女單排名係第6。

## 球員生涯
李娜係右手揸拍，1997年入咗中國國家網球隊。2002年年尾，因為同隊友姜山拍拖俾國家網球隊反對，李娜決定退役，到2004年年中復出，無耐就入返國家隊。而姜山同李娜喺2006年1月27號結婚。

2006年，李娜打入溫布頓網球公開賽單打八強，創出嗰陣時中國網球單打選手喺網球大滿貫嘅史上最叻戰績。

2009年，李娜正式脫離國家隊，請咗瑞典籍教練托馬斯·霍格斯太（Thomas Hogstedt）做技術教練。嗰年10月，李娜世界排名升上第15位，平咗中國另一位網球員鄭潔所做嘅中國球手最高嘅世界排名紀錄。

2010年澳洲網球公開賽，李娜同埋鄭潔一齊打咗入四強，雖然各自輸咗畀美國籍嘅沙蓮娜威廉絲同埋比利時籍嘅軒寧，但都憑住呢個成績，平咗中國球員喺大滿貫入便嘅單打最好成績。亦係史上第一次喺大滿貫四強同時出現兩個中國球員。

2011年1月，李娜喺悉尼國際賽打入決賽，而佢嘅對手係攞過好多個大滿貫冠軍，嗰陣時世界排名第三嘅比利時籍克莉絲達絲。李娜喺一開局落後0:5嘅情況下打出一場「驚天大逆轉」，最後以7:5、6:3打贏埸波，攞咗冠軍。之後即刻轉戰澳洲網球公開賽。四強以2比1打贏丹麥籍一姐禾絲妮雅琪，歷史性打入大滿貫賽事嘅決賽，成為第一個打入大滿貫決賽嘅中國同亞洲球手。決賽又係同克莉絲達絲打，但就輸1-2（6:3、3:6、3:6），得亞軍，不過李娜已經攞到咗截至當時亞洲球手喺大滿貫單打賽事入便嘅最好成績。呢場比賽之後，佢嘅世界排名升到第7。

2011年法國網球公開賽，李娜連續第二次打入網球大滿貫賽事嘅女子單打決賽，喺6月4號嘅決賽贏埋衞冕嘅意大利籍、世界排名第五兼賽事五號種子嘅施姬艾禾妮（斯基亞沃內）2-0（6:4、7:6(0)）攞到冠軍，成為首個攞到大滿貫女單錦標嘅中國同亞洲球手。

2014年，李娜繼2011年同埋2013年之後喺四年之內第三度晉身澳網女子單打決賽，終於首嚐冠軍滋味，係佢個人第二座大滿貫單打錦標。同年2月，佢嘅世界排名升上第二。同年9月19號，李娜宣布退役。

## 威水史
* 單打最高排名：2（2014年2月17號）
* 雙打最高排名：54（2006年8月28號）
* 網球大滿貫最叻（女單）：
** 澳洲網球公開賽：**冠軍**（2014年） 
** 法國網球公開賽：**冠軍**（2011年） 
** 溫布頓網球公開賽：八強（2006年、2010年、2013年） 
** 美國網球公開賽：四強（2013年）

## 出面網頁
古乍拉地文

（古乍拉地文：**ગુજરાતી**，拉丁轉寫：gujarātī，音標：）響印度古吉拉特邦講。
貢加尼話

**貢加尼話**（；貢加尼天城字：**कोंकणी**，拉丁轉寫：Kōṅkaṇī）響印度貢根海岸講，講嘅人有360萬。
哈馬黑拉島

**哈馬黑拉島**係印尼摩鹿加群島之中最大嘅一個。面積1.8萬平方公里，人口16萬（1995年計），當中一半人信回教、一半信基督教。
北摩鹿加

**北摩鹿加**（North Maluku）係印尼東北部一個省，幅蓋摩鹿加群島嘅北部，首府索菲菲。人口104萬，主要集中喺響德那第島。
蘇拉群島

**蘇拉群島**屬於印尼摩鹿加群島。總面積9632平方公里，人口11萬（2000年計）。
娘惹

**娘惹**，即**峇峇娘惹**（），係馬來西亞馬六甲嘅華僑後裔，佢哋嘅祖先響15至16世紀馬來西亞受民統治時已經移民過去。佢哋多數係商人，識講起碼兩隻語言，喺華人、英國人、馬來人之間週旋。近代嘅娘惹已經唔識講中國話，逐漸改口講馬拉話。

星加坡都有娘惹人，係社會精英，對英國嘅歸屬感大過中國。

## 參考
巽他文

**巽他文**（ᮘᮞ ᮞᮥᮔ᮪ᮓ）係印尼爪哇島西部嘅語言，有2,700萬人講，佔印尼人口15%。

## 書目
* 
* 
* 

類:印尼語言
藍色國度

**藍色國度**係香港男同性戀組織，喺2008年9月21號創立。

## 發展
而家藍色國度係香港男同志三大關注組織之一（另外兩個分別係香港同志電台同香港彩虹）。

理念係為同性戀者喺互聯網提供一個屋企，秉承「互動、娛樂、公益、健康、人文」嘅宗旨，提倡健康嘅同志生活，關注同志人群嘅自我認識，提供最權威、最時尚、最前沿嘅資訊同埋娛樂服務，引導同志生活新理念。

## 出面網頁
* 
*
Nirez

**Nirez**，全名**米格爾‧安傑洛‧基‧阿澤維多**（****；）係巴西記者、歷史學家及舊黑膠唱碟收藏家。

## 連出去
* 倪雷斯先生硬蠟存檔半世紀嘅巴西流行音樂
Antônio Martins Filho

**Antônio Martins Filho（**）係巴西教育家，律師同校監，創辦塞阿拉聯邦大學。 

## 連出去

* 塞阿拉聯邦大學
* 塞阿拉州工業總會
費密

**費密**（），字**此度**，號**燕峰**，四川新繁（家陣成都新都區）人。

## 生平
費密身處明末清初嗰陣。遭逢亂世，於是搬咗屋去陝西沔縣、江蘇揚州等地。阿爺費嘉誥做過四川大竹縣訓導，佢阿爸費經虞係雲南昆明知縣。佢同屈大均、錢謙益、孔尚任、萬斯同、朱彝尊幾個傾得埋。

1673年去河南衛輝向孔逢吉問學，隔咗一年，又去咗浙江拜訪呂留良。

費密思想同顏、李學派差唔多。重視「事功」，提倡實學，反對明末空疏學風，對宋明理學多所批判，反對道統論嘅觀念，著有《弘道書》、《中傳正記》，另有詩抄、文集等。
玻璃市

**玻璃市**（），簡稱**玻洲**，係馬來西亞最細嘅州，響馬來亞半島西北面，北面同泰國沙敦府、宋卡府接壤。玻璃市喺暹羅王朝統治嗰時叫**帕里特**（）。

## 地理位置

玻璃市喺西馬最西北，近吉打州、檳城州同霹靂北部。呢啲縣份構成馬來西亞北部區域，簡稱北馬。北部同泰國沙敦府同宋卡府為鄰，東南同南部同吉打州交界，西面係馬六甲海峽。

西北側有38公里長嘅那卡灣山脈（Banjaran Nakawan），係全馬最長石灰山脈，中部地區好似武吉吉德里同北部地區有多座山丘，大多數係石灰山。地勢從北向南降低，南部、東部同西岸係平原。

## 氣候
玻璃市屬於熱帶季風氣候，同馬來半島南部熱帶雨林氣候唔同。全年平均溫度介於21-32°c之間，有較明顯嘅旱季同雨季。

12月至5月係旱季，比較乾燥少雨；6月至11月降雨量比較高，當中9月至11月雨量最多。每年平均雨量介乎2032毫米至2540毫米之間。

## 經濟活動
玻璃市經濟活動主要係以農業同漁業為主。另外，玻璃市亦積極吸引中小企嚟創業。

## 人口

玻璃市州係一個以馬來人為多數群體嘅多民族社會。

按2010年統計，玻璃市州人口有220,110人，馬來人佔193,641人（87.98％）、華人17,522人（7.96％）、泰裔5,329人（2.41％）、印度人2,675人（1.22％）、其他土著943人（0.43％）、人口密度係273.56人／平方公里。除咗聯邦直轄區，玻璃市州係第4人口稠密州屬，喺檳城、雪蘭莪、馬六甲之後。

「唐暹」係華人同泰裔（泰族）通婚嘅後代，喺玻璃市亦算普遍，主要因為華人同泰裔大多生活喺同一個社區，又有機會係相同信仰佛教而容易融合。

玻璃市华裔当中则以闽南人居多，當地主要通用槟城福建话（閩南話）。

### 宗教

根據2010年人口普查，華人方面，主要信佛教（83.6%），其次係道教（3.4%）、基督教（11.1%），亦有少部分信回教，佢哋主要集中喺檳城。印度人方面，主要信印度教（86.2%），其次係基督教（6.0%）、回教（4.1%）。基督教係非馬來人土著族群主要宗教，佔（46.5％），另外亦有40.4％被分辨為穆斯林。

### 語言
玻璃市居民主要講。馬來語可以依據唔同地方而出現唔一樣嘅腔調，或者可以歸納成次方言，因唔同音系或者發音，每個地方腔調都會有一啲自創字，例如東海岸腔（細分為吉蘭丹腔、登嘉樓腔）；北馬腔（細分為檳城、吉打、玻璃市腔）；南馬腔（細分為柔佛腔）；東馬有沙巴腔、沙撈越腔，當中玻州馬來語以北馬腔為普遍。當地亦通用華語同淡米爾語以及一少部分，但係只喺各自族群之間使用。馬來語作為國家官方語言嘅地位令到佢成為當地嘅共通語言，有時亦會用英文。

超過一半嘅玻璃市州嘅華人係福建人，相较于其他籍贯方言如潮州、广东、客家、海南、闽南语较广用，属于北马福建话。

## 政治

## 交通

### 鐵路
巴東勿剎站喺馬泰邊境，係西海岸鐵路線同KTM通勤鐵路巴東勿剎線終點站。

### 飛機
玻璃市無機場，最近嘅機場係蘇丹阿都哈林機場同浮羅交怡國際機場。

### 公路
由吉打州入玻璃市有三個主要公路，分別係樟侖－玻璃市港口高速公路、聯邦1號公路同亞婁－日得拉高速公路。

### 巴士

### 渡輪
玻璃市港口有渡輪往返浮羅交怡怡瓜鎮。

### 關口
巴東勿剎有一個關卡由泰國入境玻璃市。

## 市內大專院校
*玻璃市州大學預科學院（Kolej Matrikulasi Perlis, Arau）
*玻璃市馬來西亞大學（Universiti Malaysia Perlis）
*亞婁瑪拉工藝大學（Universiti Teknologi MARA, Arau）
*玻璃市伊斯蘭高等學府（Institut Pengajian Tinggi Islam Perlis）
*亞婁社區學院（Kolej Komuniti Arau）
*新路端姑賽西拉洳汀工藝學院（Politeknik Tuanku Syed Sirajuddin, Pauh）
*玻璃市港口國家青年技術學院（Institut Kemahiran Belia Negara, Kuala Perlis）
*加央工業培訓學院（Institut Latihan Perindustrian, Kangar）
*玻璃市師範學院（Maktab Perguruan Perlis）
*英特拉卡秧岸科技與專業學院（Kolej Teknologi & Profesional Indera Kayangan）
*瑪拉技術學院（Institut Kemahiran MARA, Beseri）

## 參考

## 出面網頁

*玻璃市市政府官方網站
*馬來西亞旅遊局官方網站（玻璃市）
*Website of His Majesty, the Raja of Perlis
霹靂州

**霹靂州**（；），以前叫**吡叻**（），係馬來西亞嘅十三個州屬之一，亦係馬來西亞半島11個州當中第2大州，面積大約21000平方公里。霹靂州響馬來亞半島西面，北面同泰國接壤，東面有吉蘭丹州同彭亨州、南面係雪蘭莪州，西面係馬六甲海峽。首府係怡保（），喺英國殖民地時期以市內繁榮嘅錫礦開採業著名，錫價下滑令到佢嘅經濟受到影響。霹靂州蘇丹皇宮喺皇城江沙（）。

「」喺馬來語即係銀，或許係嚟自霹靂州以前主要產品錫嘅銀色。另外，亦有傳說霹靂州地名其實嚟自河入面啲魚喺陽光下閃爍似銀而嚟。

## 政區
霹靂州下有12個縣（）。呢12個縣又被劃分成15個市政廳、市議會同縣議會，州首府係怡保。

## 州歌

*注：阿拉係伊斯蘭教嘅「真主」。

## 人口

根據2015年馬來西亞人口普查，霹靂州總人口有2,477,700人，係馬來西亞人口第5多嘅州屬。非馬來西亞公民有74,200人。喺馬國公民之中，1,314,400人（53.0%）係馬來人、713,000人（28.0%）係華人、293,300人（11.0%）係印度人，亦有72,300人（2.9%）係屬於其他馬來西亞土著族群。喺2010年，人口大約有2,299,582人，馬來人有1,212,700人（52.0%）、華人有675,517人（29.0%）、印度人有274,631人（11.0%），另外亦有62,877人（2.7%）係其他馬來西亞土著。霹靂州曾經係英國政府喺FMS管理下人口最多嘅州，但仲未喺錫礦行業衰落中恢復過嚟。相關嘅經濟下滑導致大量人力流失到較高增長地區，包括檳城、雪蘭莪同首都吉隆坡。霹靂州最高人口密度主要集中喺沿海地區同低地。同鄰近嘅馬來西亞北部州屬相比，華人同印度人佔呢個州總人口百分比相對較高。 

### 宗教

## 交通
### 公路
怡保離北面嘅檳城大約165公里，距離南面首都吉隆坡大約205公里。霹靂州入面同通去其他州屬道路四通八達，南北大道貫穿住州入面各大小城鎮，南北大道由怡保南部收費站到怡保北部收費站呢段14.7公里路段係免費路段。州入面亦有一大道，叫做怡保-紅土坎大道，始於怡保九洞，終於曼絨縣嘅紅土坎。

另外，霹靂州亦擁有往返吉隆坡國際機場嘅川行巴士服務，埠內巴士服務喺州內亦相當流行。州內依家有幾間巴士公司提供長途巴士往返吉隆坡同國內各個州屬。

### 鐵路
馬來亞鐵道係霹靂州嘅鐵路經營者，提供幾個火車客運服務通往霹靂州同其他州屬。州內車站包括丹絨馬林、美冷、仕林河、宋溪、打巴路、金寶、華都牙也、怡保、他昔、和豐、江沙、硝山、太平、甘文丁、峇眼色海同巴里文打，其中怡保火車站係州入面最大嘅車站，喺怡保市舊街場嘅邦里馬武吉甘當華合路（Jalan Panglima Bukit Gantang Wahab），臨近有美丹傑埠內巴士總站、怡保大草場同馬來西亞郵政公司怡保總行。怡保火車站亦叫做「怡保的泰姬陵」，喺1935年起，係根據摩爾人建築風格而起，喺2007年雙軌鐵道工程展開期間進行維修、翻新同升級。

怡保至森美蘭芙蓉嘅主幹線為複線鐵道，並可以容許電動火車行駛。而喺2013年完工嘅怡保－巴東勿剎複線電氣化鐵道工程使得現今州內火車站提供平均時速為140公里嘅ETS電動列車。

### 航空
州內機場有怡保國際機場同邦咯機場。

## 經濟

霹靂州經濟喺太平拉律發現錫產後就開始蓬勃增長。

喺全球經濟衰退之前，霹靂州仍然係馬來西亞最富有嘅州屬之一。1990年錫產業衰退，霹靂經濟亦嚴重受到影響。錫價嘅下滑令到錫礦公司逐一倒閉。

呢個情況促使霹靂州政府將州入面嘅經濟藍圖轉向更高價值嘅生產業。喺20世紀80年代中葉，好多台灣嘅電子公司都被吸引到斯里並（Silibin）同九洞（Jelapang）工業區。但係到咗90年代，大部分工廠都搬去人均收入較馬來西亞低嘅中國。馬來西亞汽車生產商普騰亦喺丹戎馬林設立汽車工業城（Proton City），成為全馬汽車產量最高嘅工廠。

農業亦係霹靂州其中一個重要嘅行業，尤其係橡膠、椰子同油棕。啲人對於霹靂州嘅天然景觀同文化特色亦速使旅遊業急速發展。

州入面完善嘅基本設施亦令到霹靂州成為創業首選之地。

霹靂州最大GDP收入來源係服務業。喺2018年，呢個州係全國本地旅客第二熱門嘅地方，喺彭亨之後。

## 政治

## 高等教育
霹靂州高等學府包括：
* 馬來西亞師範學院怡保校區（Institut Pendidikan Guru Kampus Ipoh, Hulu Kinta）
* 蘇丹依德里斯教育大學（Universiti Pendidikan Sultan Idris）
* 國油科技大學（Universiti Teknologi Petronas）
* 霹靂皇家醫藥學院（Royal College of Medicine, Perak）
* 霹靂金寶拉曼學院分院（Tunku Abdul Rahman College）
* Ungku Omar技術學院（Politeknik Ungku Omar, Ipoh, Perak）
* 拉曼大學（Universiti Tunku Abdul Rahman, Kampar, Perak ）

## 參考
古邦

**古邦**（Kupang）係印尼嘅城市，響西帝汶，人口450,000（2011年計）。

## 參考

類:印尼城市
法格內

**法格內**（；）係巴西歌手、作曲家、演員同音樂製作人。  

## 唱碟作品
### 唱碟
*1973 - *[[Manera Fru Fru, Manera]]*
*1975 - *Ave Noturna*
*1976 - *Raimundo Fagner*
*1977 - *Orós* (featuring Hermeto Pascoal)
*1978 - *Eu Canto - Quem Viver Chorará*
*1979 - *Beleza*
*1980 - *Eternas Ondas*
*1981 - *[[Traduzir-se]]*
*1982 - *Sorriso Novo - Qualquer Música*
*1983 - *Palavra de Amor*
*1984 - *A Mesma Pessoa - Cartaz*
*1985 - *Fagner - Semente*
*1986 - *Fagner - Lua do Leblon*
*1987 - *[[Romance no Deserto]]*
*1989 - *[[O Quinze (álbum)|O Quinze]]*
*1991 - *[[Pedras que Cantam]]*
*1993 - *Demais*
*1994 - *Caboclo Sonhador*
*1995 - *Retrato*
*1996 - *Raimundo Fagner - Pecado Verde*
*1997 - *Terral*
*2001 - *Fagner*
*2004 - *Donos do Brasil*
*2007 - *Fortaleza*
*2009 - *Uma Canção no Rádio*

### 其他
*1981 - *Raimundo Fagner Canta en Español*
*1984 - *Fagner - Dez Anos*
*1986 - *[[Poets in New York]] (Poetas en Nueva York)* (contributor, Federico García Lorca tribute album)
*1991 - *Fagner en Español*
*1993 - *Uma Noite Demais - Ao Vivo no Japão*
*1998 - *Amigos e Canções*
*2000 - *Ao Vivo*
*2002 - *Me Leve* (ao vivo)
*2003 - *Fagner & Zeca Baleiro*
*2014 - *[[Fagner & Zé Ramalho ao Vivo]]*

## 參考

## 連出去
*法格內官方網站
*
Mauro Benevides

**Mauro Benevides**（全名**Carlos Mauro Cabral Benevides**，）係巴西律師同政治人。

## 連出去
* 個人網站
* 巴西眾議院

類:巴西律師
新喀里多尼亞

**新喀里多尼亞**係法國嘅海外特殊屬土。佢係一堆島，響太平洋，響澳洲以東1,500公里，紐西蘭以北2,000公里，南回歸線再北多幾個緯度。面積1.86萬平方公里，人口27萬（2019年估計）。

屬土地理上主要分為兩部分：東面嘅主島同西面嘅羅雅堤群島，係沉沒咗嘅西蘭大陸最北嘅陸地。主島最多嘅岩石係源自海洋岩石圈，但係鏟咗上去嘅橄欖岩同玄武岩（合稱蛇綠岩套），帶蒞多種礦產。啲人就從橄欖岩風化層中開採咗全球一成嘅鎳礦，係當地主要經濟支柱。嗰啲特別嘅風化土壤亦都孕育出唔少獨有動植物。而由於處於熱帶，主島同羅雅堤群島都俾珊瑚礁包圍，所以當地都受旅客歡迎。

1853年起受法國殖民統治，1998年獲得自治。所以佢哋嘅貨幣唔同法國本土，係同法屬波利尼西亞一樣使太平洋法郎嘅。由於同歐裔居民不嬲有矛盾，當地原住民中有要求獨立嘅聲音，但經過三次公投後，啲人整體上都決定留喺法蘭西。而法國亦都重視依堆島，唔單止鎳礦係戰略資源，佢更加係法軍喺太平洋嘅大本營。

## 出面網頁

* 
*
查戈斯群島

**查戈斯群島**由5個主島組成，位於印度洋，響馬爾代夫南面500公里、塞舌爾東面。總面積63.2平方公里。英國同毛厘士爭緊呢堆島嘅主權。
阿加萊加群島

**阿加萊加群島**係印度洋上兩個島，屬毛厘士，響毛厘士主島北面1070公里。

類:毛厘士嘅島
班達群島

**班達群島**屬於印尼東部摩鹿加群島，由十位火山島組成。面積約180平方公里，人口約1.5萬。19世紀中葉以前，呢處一直係肉豆蔻嘅唯一產地。呢度亦係潛水聖地。

類:摩鹿加群島
吉打

**吉打**（）係馬來西亞嘅州份，響馬來亞半島西面，面積超過9,000平方公里。西北面同玻璃市州為鄰，北面同東面分別同泰國嘅宋卡府同惹拉府為鄰，南面係霹靂州，西南面係檳城州，西面近海。吉打州畀暹羅統治時期，叫做Syburi（）。加埋浮羅交怡島嘅吉打總面積大約係9425平方公里，總人口大約1,778,188人；2003年嘅種族比例係：馬來人（1,336,352人）、華人（252,987人）、印度人（122,911人）、非馬來西亞公民（35,293人）同埋其他居民有（27,532人）。

吉打州的首府係亞羅士打（），其他主要城市有雙溪大年（）同居林（）。喺岸外嘅浮羅交怡島（，亦叫做蘭卡威）係吉打州一個出名旅遊勝地。另外，吉打州盛產稻米，被譽為「馬來西亞米倉」。馬來西亞嘅國父暨第一任首相東姑阿都拉曼同首相馬哈迪亦喺呢個州出世。

## 政區
吉打州內嘅12個縣（Daerah）係：

*華玲縣（Baling）
*萬拉峇魯縣（Bandar Baharu）
*哥打士打縣（Kota Setar）
*瓜拉姆達縣（Kuala Muda）
*古邦巴素縣（Kubang Pasu）
*居林縣（Kulim）
*浮羅交怡縣（Langkawi）
*巴東得臘縣（Padang Terap）
*本同縣（Pendang）
*錫縣（Sik）
*鉛縣（Yan）
*波各先那縣（Pokok Sena）

## 地理

吉打州係全馬來西亞土地面積同埋人口數量第8多嘅州屬，土地總面積有，總人口有1,890,098。

柏魯湖（Pedu Lake）係呢個州屬最大嘅人工湖。

### 氣侯
吉打州喺馬來西亞半島最北，由於地理位置稍微偏離赤道，所以吉打嘅雨水格外充沛，造就咗林木蓊鬱蒼蒼、晴空萬里無限嘅宜人環境。呢度氣候乾溼分明，每年嘅12月到第二年5月係旱季，7月到10月係溼季，全年平均溫度大約喺23℃至26℃之間。

## 經濟

吉打仲係一個以農業為主嘅州屬，四圍呈現出怡人嘅鄉村景色。喺唔同嘅稻米季節，佢會有唔一樣嘅風貌。當新栽種稻米開始萌芽時，成個景色係綠油油一片；收成嘅季節時，係呈金黃色一片；收成後，就轉變成棕色同褐色調。吉打沿海地區平原盛產稻米，提供馬來西亞全國大約44%稻米需要，因此吉打有「稻米之碗」美譽。

## 人口

吉打州嘅人口主要由馬來人、華人同印度人組成，另外仲有一啲馬來西亞嘅暹羅族。喺馬來亞聯邦成立之前，有一個叫做Sam Sam嘅族群，佢哋喺文化上信穆斯林，但係講暹羅話。呢個族群好多數同馬來人同化而幾乎滅絕。喺吉打州某啲地方，Sam Sam族群仍然保留暹羅語作為母語。呢啲族群可以喺本同縣 （Pendang District）、Kuala Nerang District同埋古邦巴素縣（Kubang Pasu District）（樟侖（Changlun）、Kodiang、日得拉（Jitra、Wang Tepus、Guar Napai、Malau、Ason同Napoh）揾到。吉打州嘅Orang Asli種群好少，佢哋主要喺Baling district揾到。

### 種族

### 宗教

2010數據顯示94.3%吉打華人信佛教，其他宗教有基督教（2.4%）、中國民間宗教（2.4%）、 回教（0.4%）。吉打印度人宗教分佈係印度教（91.7%）、基督教（3.7%）、回教（2.4%）、佛教（1.3%）。非馬來西亞土著主要信基督教（39.7%）、回教（26.9%)、佛教（26.3%）。幾手全部馬來人係回教徒。

## 名人

* 東姑阿都拉曼（馬來西亞第一任首相，尊稱「馬來西亞國父」）
* 馬哈迪（馬來西亞第四同第七任首相、第四任副首相，亦係一名作家同醫生，因為努力推動經濟改革被尊稱為「馬來西亞現代化之父」）
*慕克里·馬哈迪（馬哈迪嘅仔，亦都係吉打州第11任暨第13任州務大臣）
*瑪麗娜·馬哈迪（馬哈迪嘅女，係馬來西亞社會運動家同作家）
*莫紮尼·馬哈迪（馬哈迪個仔。曾擔任巫統青年團領袖，後退政從商）

## 參考
羅德里格斯島

**羅德里格斯島**位於印度洋中央，屬於毛厘士，響毛厘士主島東面560公里處。面積109平方公里，最高點海拔355米，人口約四萬（2006年計）。

類:毛厘士嘅島
路易斯安那州

**路易斯安娜州**（，路易斯安娜話叫：）響美國南部，係美國最法文化嘅地方。2000年人口普查顯示，呢個州有7%嘅人響屋企講法文（響屋企*齋*講法文嘅，佔全州4.7%）。佢個首府係巴頓魯治。
美洲原住民

**美洲原住民**（又叫**美洲土著**）係最先到美洲定居嘅人同佢哋嘅後人。美洲土著入便絕大多數傳統上統稱做印第安人，剩低嘅就係主要喺北美洲北部嗰啲，傳統上叫愛斯基摩人；呢兩個名喺美國仲用緊，但係喺加拿大基本上都已經冇人用。

傳統上，美洲土著都劃歸蒙古人種美洲支系。當歐洲人第一次去到美洲嗰陣時，美洲土著一早已經去勻南北美洲各地。美洲土著講嘅話好多，而家重有嘅美洲土著話約莫有350個，分別屬於十幾個語系，到而家都冇公認嘅語言分類。

美洲土著經過兩萬幾年嘅分化同埋發展，產生咗好多唔同嘅民族同埋話，其中特別以分佈廣泛嘅印第安人最明顯，產生過瑪雅文明、阿茲特克文明等出名嘅美洲文明。但係，後來因為歐洲殖民者對美洲土著同埋佢哋嘅文化進行逼害同埋毀滅，有好多嘅美洲土著天花病死咗，搞到而家剩返嘅古代文明材料已經唔多。不過，而家有關美洲土著嘅研究越來越引起考古界嘅關注，而且喺好多美洲國，美洲土著嘅地位都有顯著提高。
阿馬帕州

**阿馬帕州**係巴西北部嘅州份。佢北面係法屬圭亞那，東北面係蘇里南，東面對住大西洋。全州面積14萬平方公里，平均海拔300米。
聖盧西亞

**聖盧西亞**（）係加勒比海東部一島國，面積620平方公里，人口大約17萬（2009年計），首都卡斯翠。

## 出面網頁

* 
* 
* 
* 
* 
*
馬提尼克

**馬提尼克**（）係法國嘅海外領土，響加勒比海東部、南美洲以北450公里、多明尼加東南面700公里。面積1,128平方公里。

## 出面網頁

* 
*
瓜德羅普

**瓜德羅普**（）係法國嘅第一個海外領土，響加勒比海東部。距離法國本土6,700公里，響南美洲以北600公里，多明尼加以東700公里，美國東南面2,200公里。面積1,628平方公里，人口40萬。

## 出面網頁

* 
* 
*
馬爾代夫

**馬爾代夫**（）係一個島國，全名「馬爾代夫共和國」，由1,192個珊瑚礁組成，位置喺印度洋、斯里蘭卡西南面約莫700公里、印度西南面451公里。咁多個島加埋面積有227平方公里，1,192個島入面淨係得202個島有人住，首都係馬累。

## 歷史
16世紀，馬爾代夫試過畀葡萄牙短暫佔領過一陣。1950年代中期，馬爾代夫成為咗英國嘅保護國。1965年，馬爾代夫搣甩英國統治成功獨立，同年加入聯合國。

## 氣候
馬爾代夫橫跨赤道，屬於熱帶氣候，全年畀陽光照射，四季唔明顯，一年當中以4月最熱，12月最凍。12月至4月屬於乾季，5月至11月就係濕季。

## 人口
馬爾代夫總人口將近27萬，四份之一住喺首都馬累。馬爾代夫人通用語言係迪維西文。馬爾代夫人以伊斯蘭教做國教，有好多宗教習俗，譬如禁酒、禁食豬肉、每日禱告五次等等。

## 經濟
馬爾代夫嘅流通貨幣係馬爾代夫盧比，輔幣係拉里Laaree。有2、5、 10、20、50、100、500盧比等面額銀紙同埋1、5、10、25、50拉里同1盧比銀仔。一般酒店用得美金。

馬爾代夫平均國民生產毛額超過2,000緡美金，經濟富裕程度居南亞國家頭三名。馬爾代夫佔全世界珊瑚礁面積有5%，經濟以漁業為主，1972年，意大利人去到馬爾代夫成立第一個休閒度假村，吸引唔少歐洲人去玩，旅遊業自此大放異彩，成為馬爾代夫主要經濟來源，觀光外匯收入佔國家外匯收入60%以上。馬爾代夫無現代化工業，淨係有小型船舶修造廠、 漁業產品、水果加工、手工藝製作等細囈工業。海島土地又瘦又少，發展唔到農業自給，絕大多數工業產品同生活必需品靠由斯里蘭卡、印度等南亞國入口。主要出口商品係海產同成衣。

2004年印度洋大地震引起嘅海嘯破壞咗馬爾代夫唔少度假村，更摧毀咗唔少本地居民住嘅島，重創當地觀光業。

## 近年政治
馬爾代夫第三任總統މައުމޫނު ޢަބްދުލް ޤައްޔޫމ獨裁統治咗近30年，2008年總統大選輸畀代表反對派參選嘅納希德而落臺。

2012年2月7號，喺國內爆發警察叛變同埋群眾示威之後，納希德宣布辭職，總統職權移交畀副總統。後來納希德自爆佢喺畀人用槍指住逼落臺。

## 喺亞洲位置

## 拎

* 
* 
* 
* 
* 
* 
* 
*
多明尼加

**多明尼加共和國**（）係加勒比海一個國，喺西班牙島東面，隔籬係海地，首都係聖多明哥。

## 參攷


## 出面網頁

* Welcome to Dominican Republic - GoDominicanRepublic.com 
* 
* 
* 
* 
* 
*
細安地列斯群島

**細安地列斯群島**係一列火山島，有維爾京群島、背風群島、向風群島同南美洲嘅委內瑞拉北面各島，有12,900平方公里咁大。位於加勒比海同大西洋交界。
安東尼奧坎布拉亞

**安東尼奧坎布拉亞**（，）係巴西經濟學家，前軍事，公共管理同政治人，塞阿拉州龐比猶參議員鎮人。1993年到1997年做過福塔雷薩市市長。 

## 連出去
* 福塔雷薩市地方官職位 
* 前福塔雷薩市市長安東尼奧坎布拉亞和夫人
通宵巴士

**通宵巴士**係指通宵行嘅巴士線，係午夜時份到天光嘅時間。

## 特點
同日間路線相比，通宵巴士車費貴過日間巴士線車費。唔少大城市都有通宵巴士線，服務夜間出門人士。通宵巴士大多數淨係喺最後一班巴士或鐵路列車開出之後，開一至兩班，甚少行足成晚。只有好少地方好似香港，有大部份通宵巴士行足成晚。

除咗市內嘅通宵巴士，亦有長途嘅通宵巴士。後者通常夜晚出發，第二朝到，畀乘客慳一晚住宿錢。
進行式

**進行式**（）係語法上嘅一種時態（或者精確啲講係文法體），表示一啲進行緊嘅動作。

粵語裏面，進行時態係響動詞**後**面加個「緊」字來表示嘅。例如：「食**緊**飯」「睇**緊**報紙」。

普通話嘅進行時態，係響動詞**前**面加「正在」或者「在」來表示。例如：「**正在**食飯」「我**在**看報紙」。

英文裏面，進行時態要用動詞嘅現在分詞（ 形），配合輔助動詞  來表示。因為英文裏面時態唔能夠獨立表達，所以輔助動詞  同時要按**時式**來變形，比較複雜。例如：「」係**現在式**進行態，「」係**過去式**進行態，「」係**將來式**進行態，……

法文嘅進行時態，用輔助動詞  加「」再加動詞嘅原形來表示。同英文一樣，法文裏面時態唔能夠獨立表達，要配合時式用輔助動詞嘅適當變形。好似：「」係現在式進行態，「」係將來式進行態，……

德文正式來講比較少用進行時態，但係有必要時，又或者係方言裏面，會用用輔助動詞  加「」再加由動詞轉化成嘅名詞來表示。同英文一樣，德文裏面時態唔能夠獨立表達，要配合時式將輔助動詞  變形。好似：「」係現在式進行態，「」係過去式進行態，……

總之，唔同語言有唔同嘅方式來表達進行時態，有啲唔可以單獨表達時態，而係要撈埋時式一齊表達先致得。

類:語言學
順豐客車

**順豐客車**（Gemilang Coachwork Sdn Bhd）係馬來西亞一間巴士車身廠，1989年成立。

## 出面網頁

*順豐客車